title: Odporúčanie Komisie zo 16. augusta 2005 týkajúce sa opatrení, ktoré má prijať držiteľ povolenia, aby predišiel prípadným škodám na zdraví a životnom prostredí v prípade náhodného uvoľnenia repky olejnej (Brassica napus L., GT73 línia – MON-00073-7) geneticky modifikovanej pre zvýšenie jej odolnosti voči glyfosátovému herbicídu [oznámené pod číslom K(2005) 3073]

text:
               3.9.2005

               SK

               Úradný vestník Európskej únie

               L 228/19

         ODPORÚČANIE KOMISIE
   zo 16. augusta 2005
   týkajúce sa opatrení, ktoré má prijať držiteľ povolenia, aby predišiel prípadným škodám na zdraví a životnom prostredí v prípade náhodného uvoľnenia repky olejnej (Brassica napus L., GT73 línia – MON-00073-7) geneticky modifikovanej pre zvýšenie jej odolnosti voči glyfosátovému herbicídu
   [oznámené pod číslom K(2005) 3073]
   (Iba holandský text je autentický)
   (2005/637/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva, najmä na jej článok 211 druhú zarážku,
   keďže:

               (1)

               V súlade s ustanoveniami článku 13 ods. 1 tretia zarážka a článku 14 ods. 2 druhá zarážka smernice Európskeho parlamentu a Rady 2001/18/ES z 12. marca 2001 o zámernom uvoľnení geneticky modifikovaných organizmov do životného prostredia a o zrušení smernice Rady 90/220/EHS (1) prijala Komisia 16. januára 2003 žiadosť o povolenie uviesť na trh výrobok na báze geneticky modifikovanej repky olejnej (Brassica napus L., GT73 línia – MON-00073-7), ku ktorej je priložená priaznivá hodnotiaca správa vydaná príslušným orgánom Holandského kráľovstva.

               (2)

               Komisia poslala hodnotiacu správu všetkým ostatným členským štátom a niektoré z nich vzniesli námietky voči tejto správe a trvali na nich. Tieto námietky sa týkali molekulárnej charakterizácie výrobku, jeho alergénneho potenciálu, kontroly, označovania etiketami a detekcie. V takomto prípade musí Komisia prijať v súlade s článkom 18 ods. 1 prvá zarážka smernice 2001/18/ES rozhodnutie s uplatnením postupu ustanoveného v článku 30 ods. 2 uvedenej smernice, na ktorý sa vzťahujú články 5 a 7 rozhodnutia Rady 1999/468/ES (2) so zreteľom na ustanovenia článku 8 uvedeného rozhodnutia.

               (3)

               Japonský inštitút pre environmentálne štúdie uverejnil vo februári 2005 správu, v ktorej sa uvádza, že v okolí piatich zo šiestich prístavných zariadení, kde sa odoberali vzorky, sa vykázala náhodná prítomnosť repky olejnej geneticky modifikovanej pre zvýšenie odolnosti voči herbicídu.

               (4)

               Ukazuje sa, že je nevyhnuté predchádzať podobným prípadom v Európskej únii a predovšetkým zabrániť akýmkoľvek prípadným škodám na zdraví a životnom prostredí v prípade náhodného uvoľnenia repky olejnej MON-00073-7 pri doprave, skladovaní, manipulácii v životnom prostredí a pri výrobe produktov získaných jej spracovávaním.

               (5)

               Za daných okolností vie držiteľ povolenia najlepšie priamo informovať prevádzkovateľov a používateľov o bezpečnostných a všeobecných vlastnostiach výrobku, ako aj o podmienkach monitorovania a najmä o vhodných opatreniach, ktoré sa majú prijať pri náhodnom uvoľnení semien do prostredia.

               (6)

               Komisia zvažuje, že by bolo lepšie, keby sa rozhodnutie o uvedení repky olejnej MON-00073-7 na trh doplnilo o osobitné technické usmernenia, ktorých cieľom je zabrániť akýmkoľvek škodám na zdraví a životnom prostredí v prípade náhodného uvoľnenia tohto produktu,

         TÝMTO ODPORÚČA:
   Článok 1
   Pri uplatňovaní ustanovení článku 4 ods. 2 rozhodnutia o uvedení na trh repky olejnej (Brassica napus L., línia GT73 – MON-00073-7) geneticky modifikovanej pre zvýšenie jej odolnosti voči glyfosátovému herbicídu sa musia zohľadniť opatrenia uvedené v prílohe.
   Článok 2
   Toto odporúčanie je určené Holandskému kráľovstvu.

      V Bruseli 16. augusta 2005

            Za Komisiu

         Stavros DIMAS

            člen Komisie

      (1)  Ú. v. ES L 106, 17.4.2001, s. 1. Smernica naposledy zmenená a doplnená nariadením Európskeho parlamentu a Rady (ES) č. 1830/2003 (Ú. v. EÚ L 268, 18.10.2003, s. 24).

      (2)  Ú. v. ES L 184, 17.7.1999, s. 23.
   PRÍLOHA

               1.

               Držiteľ povolenia by mal informovať tých prevádzkovateľov v Spoločenstve, ktorí narábajú s voľne uloženými zmesami dovezených semien repky olejnej, ktoré môžu obsahovať repku olejnú MON-00073-7, a uvedené zmesi spracovávajú, že:

                           a)

                           repka olejná MON-00073-7 dostala povolenie na dovoz a používanie v Spoločenstve v súlade s definíciou uvedenou v článku 3 rozhodnutia; a

                           b)

                           zostavenie plánu všeobecného monitorovania, ktorého cieľom je zistiť prípadné nepriaznivé účinky vyplývajúce z uvedenia repky olejnej MON-00073-7 na trh na uvedené účely, je podmienkou udelenia povolenia.

               2.

               Držiteľ povolenia by mal oznámiť prevádzkovateľom meno kontaktnej osoby v ich krajine, ktorej musia oznámiť prípadné nepriaznivé účinky.

               3.

               Držiteľ povolenia by mal informovať prevádzkovateľov o tom, že Európsky úrad pre bezpečnosť potravín (EÚBP) posúdil možnosť a následky náhodného úniku repky olejnej MON-00073-7 v rámci jej plánovaného použitia. Držiteľ povolenia by mal udržiavať pravidelné kontakty s prevádzkovateľmi, aby sa ubezpečil, že sú informovaní o akýchkoľvek zmenách súčasných postupov, ktoré by mohli zmeniť závery posudzovania rizika pre životné prostredie.

               4.

               Držiteľ povolenia by sa mal ubezpečiť, že prevádzkovatelia sú si vedomí možnosti, že náhodné uvoľnenie dovezených semien repky olejnej v prístavoch a drviacich zariadeniach môže mať za následok vyklíčenie a usadenie rastlín zo samovýsevu, medzi ktorými by mohla byť repka olejná MON-00073-7.

               5.

               V prípade, že sa medzi repkami zo samovýsevu vyskytuje repka MON-00073-7, držiteľ povolenia by mal:

                           a)

                           informovať prevádzkovateľov, že tieto rastliny by sa mali zlikvidovať, aby sa minimalizovala možnosť prípadných nepriaznivých účinkov súvisiacich s repkou olejnou MON-00073-7; a

                           b)

                           poskytnúť prevádzkovateľom príslušné plány na likvidáciu rastlín repky olejnej zo samovýsevu, medzi ktorými by mohla byť repka olejná MON-00073-7.

               6.

               Členské štáty môžu v súlade s článkom 4 ods. 5 smernice 2001/18/ES a s bodom C.1.6 rozhodnutia Rady 2002/811/ES (1) vykonávať kontroly a/alebo dodatočné monitorovanie v súvislosti s náhodným uvoľnením semien repky MON-00073-7 a stanovením prípadných nepriaznivých účinkov vyplývajúcich z takéhoto uvoľnenia.

      (1)  Ú. v. ES L 280, 18.10.2002, s. 27.


				|

		52012DC0323

			Odporúčanie pre ODPORÚČANIA RADY týkajúce sa národného programu reforiem Poľska na rok 2012, ktorým sa predkladá stanovisko Rady ku konvergenčnému programu Poľska na roky 2012 – 2015 /* COM/2012/0323 final */

			   	Odporúčanie
ODPORÚČANIE RADY
týkajúce sa národného programu reforiem
Poľska na rok 2012,
ktorým sa predkladá stanovisko Rady ku konvergenčnému programu Poľska
na roky 2012 – 2015
RADA EURÓPSKEJ ÚNIE,
so zreteľom na Zmluvu o fungovaní
Európskej Únie, a najmä na jej článok 121 ods. 2 a článok 148
ods. 4,
so zreteľom na nariadenie Rady (ES)
č. 1466/97 zo 7. júla 1997 o posilnení dohľadu nad stavmi
rozpočtov a o dohľade nad hospodárskymi politikami
a ich koordinácii[1],
a najmä na jeho článok 5 ods. 2,
so zreteľom na odporúčanie Európskej
komisie[2],
so zreteľom na uznesenia
Európskeho parlamentu[3],
so zreteľom na závery Európskej rady,
so zreteľom na stanovisko Výboru pre
zamestnanosť,
po porade s Hospodárskym a finančným
výborom,
keďže:
(1)       Európska rada 26. marca 2010
schválila návrh Európskej komisie o iniciovaní novej stratégie pre
zamestnanosť a rast nazvanej Európa 2020, založenej na posilnenej
koordinácii hospodárskych politík, ktorá sa zameria na kľúčové
oblasti, v ktorých sú potrebné opatrenia na oživenie potenciálu Európy v
oblasti udržateľného rastu a konkurencieschopnosti.
(2)       Rada 13. júla 2010 prijala
odporúčanie týkajúce sa všeobecných usmernení pre hospodárske politiky
členských štátov a Únie (2010 až 2014) a 21. októbra 2010 Rada prijala
rozhodnutie týkajúce sa usmernení pre politiky zamestnanosti členských
štátov[4],
ktoré spolu tvoria „integrované usmernenia“. Členské štáty boli vyzvané,
aby tieto integrované usmernenia zohľadnili vo svojej vnútroštátnej
hospodárskej politike a politike zamestnanosti.
(3)       Rada 12. júla 2011 prijala
odporúčanie, ktoré sa týka národného programu reforiem Poľska na rok
2011, a vydala svoje stanovisko k aktualizovanému konvergenčnému programu
Poľska na roky 2011 – 2014.
(4)       Komisia 23. novembra 2011
prijala druhý ročný prieskum rastu, čo znamená začiatok druhého
európskeho semestra ex-ante a integrovanej koordinácie politiky, ktorá
je zakotvená v stratégii Európa 2020. Komisia 14. februára 2012 prijala na
základe nariadenia (EÚ) č. 1176/2011 správu o mechanizme varovania[5], v ktorej
neurčila Poľsko za jeden z členských štátov, vo vzťahu ku
ktorému sa vykoná hĺbkové preskúmanie.
(5)       Európska rada 2. marca 2012
schválila priority na zabezpečenie finančnej stability, fiškálnej
konsolidácie a opatrenia na posilnenie rastu. Zdôraznila potrebu presadzovania
diferencovanej fiškálnej konsolidácie, ktorá bude podporovať rast, obnovy
bežných úverových podmienok pre hospodárstvo, podpory rastu a
konkurencieschopnosti, zníženia nezamestnanosti a vyriešenia sociálnych
dôsledkov krízy, ako aj potrebu modernizácie verejnej správy.
(6)       Európska rada 2. marca 2012
takisto vyzvala členské štáty, ktoré sa zúčastňujú na Pakte Euro
Plus, aby svoje záväzky predložili včas na to, aby mohli byť zaradené
do ich programov stability alebo konvergenčných programov a do ich
národných programov reforiem.
(7)       Poľsko 25. apríla 2012
predložilo svoj konvergenčný program, ktorý sa vzťahuje na roky 2012
– 2015, a 27. apríla 2012 svoj národný program reforiem na rok 2012. S
cieľom zohľadniť prepojenia medzi nimi sa obidva programy
posudzovali súčasne.
(8)       Vychádzajúc z posúdenia
konvergenčného programu na rok 2012 podľa nariadenia Rady (ES)
č. 1466/97 Rada zastáva názor, že makroekonomický scenár, na ktorom sú
založené rozpočtové prognózy programu, je realistický a v súlade s
prognózou Komisie z jari 2012. Cieľom rozpočtovej stratégie
načrtnutej v programe je napraviť nadmerný deficit do roku 2012 a do
roku 2015 dosiahnuť strednodobý rozpočtový cieľ. Programom sa
potvrdzuje strednodobý rozpočtový cieľ deficitu vo výške 1 % HDP,
ktorý primerane odráža požiadavky Paktu o stabilite a raste. Plánovaná
náprava deficitu je v súlade s termínom, ktorý stanovila Rada, a plánované
fiškálne úsilie je v súlade s odporúčaním v rámci postupu pri nadmernom
deficite. Vychádzajúc z (prepočítaného) štrukturálneho deficitu[6] je
plánovaný ročný pokrok smerom k strednodobému rozpočtovému cieľu
vyšší než 0,5 % HDP (v štrukturálnom vyjadrení). Miera rastu verejných výdavkov
je po zohľadnení diskrečných opatrení na strane príjmov v súlade s
referenčnou hodnotou Paktu o stabilite a raste počas celého
programového obdobia, ale túto referenčnú hodnotu tesne prevyšuje v
prípade roku 2013. Dostatočný pokrok smerom k strednodobému cieľu si
môže vyžadovať dodatočné úsilie, keďže sa predovšetkým spolieha
na rozsiahlejšie škrty výdavkov na verejné investície a nie je dostatočne
podložený podrobnými opatreniami v neskorších rokoch programu. Predpokladá sa,
že verejný dlh Poľska zostane počas programového obdobia pod
úrovňou 60 % HDP. Podľa prognóz vnútroštátnych orgánov bude postupne
klesať z 56,3 % HDP v roku 2011 na 49,7 % HDP v roku 2015, pričom
Komisia po zohľadnení možných rizík konsolidačných plánov
očakáva, že zlepšenie bude prebiehať pomalšie.
(9)       Poľská vláda ešte
nevykonala opatrenia na zavedenie trvalého výdavkového pravidla do roku 2013.
Práca na trvalom pravidle je stále vo fáze príprav a doposiaľ neboli
zverejnené žiadne podrobnosti. Takisto sa nedosiahol žiaden pokrok v úprave
klasifikácie národných účtov podľa európskeho systému účtov
(norma ESA 95) a v zlepšení koordinácie v rámci jednotlivých úrovní verejnej
správy, pokiaľ ide o rozpočtový proces.
(10)     Nezamestnanosť mladých
ľudí sa pohybuje nad priemerom EÚ a je prevažne dôsledkom nesúladu medzi
existujúcimi a požadovanými zručnosťami a zlého prístupu k
učňovskému vzdelávaniu a vzdelávaniu na pracovisku. Na
zjednodušenie vstupu mladých ľudí na pracovný trh sa plánujú opatrenia.
Čiastočné zneužívanie samostatne zárobkovej činnosti a
občianskoprávnych zmlúv, ktoré neupravuje pracovné právo, sa zdá byť
príčinou segmentácie trhu práce a chudoby zamestnaných, ktorá je jedna z
najvyšších v EÚ. Navyše by sa mal revidovať rozsah
a primeranosť podpory vo forme dávok pre nezamestnaných v prípade osôb s
nízkymi mzdami.
(11)     Poľsko začalo v
druhej polovici roka 2011 zavádzať ambicióznu reformu vyššieho
vzdelávania. Jej cieľom je posilniť prepojenia medzi univerzitami a
podnikmi a vyriešiť nepomer medzi existujúcimi a požadovanými
zručnosťami a pracovnými miestami. Cieľ reformy je ten, aby boli
kurzy flexibilnejšie a rýchlejšie reagovali na meniace sa potreby pracovného
trhu. Takisto podporuje samostatnú zárobkovú činnosť. Napriek tomu
stále existuje potreba zlepšiť význam a kvalitu vyučovania s
osobitným dôrazom na terciárne súkromné inštitúcie.
(12)     Účasť žien na trhu
práce je potrebné zvýšiť zlepšením systému starostlivosti o deti.
Poľsko má v súčasnosti najnižšiu mieru zápisu detí do predškolského
vzdelávania v Európe. Dôvodom je nedostatok miest, primeranej infraštruktúry a
kvalifikovaných zamestnancov. Vyhlásenie vlády, že vytvorí dodatočné
finančné prostriedky na zriadenie inštitúcií predškolskej starostlivosti o
deti (vo veku od 3 do 5 rokov) sa nepremietlo do zákona o rozpočte na rok
2012, v ktorom sa znížili príspevky na vzdelávanie. Výsledkom bolo uzatvorenie
škôl a materských škôlok v niektorých obciach.
(13)     Poľsko na vyriešenie
nízkej účasti starších pracovníkov na trhu práce prijalo všeobecnú
dôchodkovú reformu. Zákonný vek odchodu do dôchodku sa bude postupne
zvyšovať od roku 2013 s cieľom dosiahnuť dôchodkový vek 67 rokov
v prípade mužov v roku 2020 a v prípade žien v roku 2040. Poľsko
pokračovalo vo svojom úsilí obmedziť priaznivé podmienky odchodu do
dôchodku v prípade uniformovaných služieb. V roku 2011 zaviedlo niekoľko
zmien v poľnohospodárskom fonde sociálneho zabezpečenia (KRUS). Táto
reforma je však z hľadiska pracovného trhu dočasná a
nedostatočná. Baníci stále požívajú výhody osobitného dôchodkového
systému.
(14)     Cieľom nedávnych reforiem
na zlepšenie výskumného prostredia je sústrediť individualizované
financovanie v inštitúciách s najlepšou výkonnosťou. Národný výskumný
program prijatý v auguste 2011 je dôležitým krokom v tomto smere. Je však aj
naďalej nejasné, ako sú priority v programe poprepájané a uskutočnené
v politike inovácií a priemyslu.
(15)     Neodôvodnené obmedzenia v
oblasti poskytovania profesionálnych služieb sú hlavnou prekážkou pre
ďalší rast, predovšetkým v stavebníctve, doprave a zdravotníctve. Vláda
ohlásila plán znížiť reguláciu profesionálnych služieb o 50 %, pokiaľ
ide o požiadavky na vzdelanie aj udeľovanie povolení. Administratívna
záťaž pre podniky je aj napriek nedávnym snahám naďalej vysoká a vo
verejnej správe pretrváva nedostatočná efektivita. Medzi hlavné oblasti
vzbudzujúce obavy patria vysoké náklady na dodržiavanie predpisov, zložité a
nestále daňové právne predpisy, slabá vynútiteľnosť zmlúv,
zdĺhavé a zaťažujúce postupy udeľovania licencií a povolení
či registrácia majetku a právne predpisy týkajúce sa územného plánovania.
Súdne konania a ďalšie zákonné opatrenia sú zdĺhavé a relatívne
vysoký počet prípadov je nevybavených.
(16)     Rast a hospodárska súťaž
v odvetví energetiky sú v dôsledku pomalého vykonávania právnych predpisov EÚ
obmedzené, predovšetkým čo sa týka druhého a tretieho energetického balíka
a smernice EÚ o obnoviteľných zdrojoch energie a neuzatvorených konaní o
porušení predpisov. Hoci sa diaľničné siete a siete rýchlostných
ciest rozsiahlo budujú s podporou finančných prostriedkov EÚ, potreba
investícií do železničnej siete je oveľa naliehavejšia vzhľadom
na veľmi zlý stav infraštruktúry. Poľsko na tento účel plne
nevyužíva prostriedky z kohézneho fondu. Stále existujú prekážky pre efektívne
fungovanie železničného trhu.
(17)     Poľsko v rámci Paktu Euro
Plus prijalo niekoľko záväzkov. Záväzky a plnenie záväzkov predstavených v
roku 2011 sa vzťahuje na podporu zamestnanosti, zlepšenie hospodárskej
súťaže, posilnenie udržateľnosti verejných financií a finančnej
stability. Komisia posúdila plnenie záväzkov vyplývajúcich z Paktu Euro Plus.
Výsledky tohto posúdenia sa zohľadnili v odporúčaniach.
(18)     Komisia vykonala v kontexte
európskeho semestra dôkladnú analýzu hospodárskej politiky Poľska.
Posúdila konvergenčný program a národný program reforiem. Zohľadnila
nielen ich význam pre udržateľnú fiškálnu a sociálno-ekonomickú politiku v
Poľsku, ale aj ich súlad s pravidlami a usmerneniami EÚ vzhľadom na
potrebu posilniť celkovú správu ekonomických záležitostí Európskej únie
tým, že sa poskytnú vstupy na úrovni EÚ do budúceho vnútroštátneho
rozhodovania. Jej odporúčania v rámci európskeho semestra sú premietnuté
do nižšie uvedených odporúčaní (1) až (6).
(19)     Rada na základe tohto
posúdenia preskúmala konvergenčný program Poľska a jej stanovisko[7] je
premietnuté najmä do nižšie uvedeného odporúčania (1),
TÝMTO ODPORÚČA, aby Poľsko
prijalo v období rokov 2012 – 2013 opatrenia s cieľom:
1.           Zabezpečiť
plánovaný pokrok smerom k náprave nadmerného deficitu. Na tento účel v
plnom rozsahu plniť rozpočet na rok 2012 a dosiahnuť
štrukturálnu úpravu podľa odporúčaní Rady v rámci postupu pri
nadmernom deficite. Ďalej špecifikovať opatrenia potrebné na
zabezpečenie vykonávania rozpočtovej stratégie pre rok 2013 a po
tomto roku podľa plánu, ako aj zabezpečiť primerané úsilie o
štrukturálnu úpravu na dosiahnutie dostatočného pokroku smerom k
strednodobému cieľu vrátane splnenia referenčnej hodnoty pre výdavky.
Minimalizovať škrty vo výdavkoch podporujúcich rast v budúcnosti a
zlepšiť daňovú disciplínu.
2.           Urýchliť reformu
fiškálneho rámca uzákonením právnych predpisov s cieľom zavedenia trvalého
výdavkového pravidla do roku 2013. Toto pravidlo by malo byť v súlade s
európskym systémom účtov. Prijať opatrenia na strednodobé posilnenie
mechanizmov koordinácie medzi rôznymi úrovňami verejnej správy a
posilnenie ročných rozpočtových procesov.
3.           Znížiť
nezamestnanosť mladých ľudí, zvýšiť dostupnosť
učňovského vzdelávania a vzdelávania na pracovisku, zlepšiť
kvalitu odborného vzdelávania a prijať navrhovanú stratégiu celoživotného
vzdelávania. Dosiahnuť väčší súlad medzi výstupmi zo vzdelávacieho
systému a potrebami trhu práce a zlepšiť kvalitu vyučovania.
Odstrániť segmentáciu na trhu práce a chudobu zamestnaných, obmedziť
nadmerné používanie občianskoprávnych zmlúv a predĺžiť skúšobné
obdobie v prípade stálych zmlúv.
4.           Zintenzívniť úsilie
týkajúce sa zvýšenia účasti žien na trhu práce a zvýšiť mieru zápisu
detí v prípade skorej starostlivosti o deti a predškolského vzdelávania
zabezpečením stabilného financovania a investícií do verejnej
infraštruktúry, zabezpečením kvalifikovaných zamestnancov a cenovo
dostupného prístupu. Vyriešiť zakorenené praktiky predčasného odchodu
do dôchodku s cieľom zvýšiť vek odchodu z trhu práce. Postupne
ukončiť osobitný dôchodkový systém pre baníkov s cieľom ich
plného začlenenia do všeobecného systému. Vykonať ambicióznejšie,
trvalé kroky na uskutočnenie reformy fondu sociálneho zabezpečenia
pre poľnohospodárov (KRUS), aby lepšie odrážal príjem jednotlivcov.
5.           Prijať dodatočné
opatrenia na zabezpečenie podnikateľského prostredia, ktoré podporuje
inovácie, zabezpečením lepšieho prepojenia medzi výskumom, inováciami a
priemyslom a vytvorením spoločných prioritných oblastí a nástrojov
podporujúcich celý cyklus inovácií; zlepšiť prístup k financovaniu v
prípade výskumných a inovačných aktivít prostredníctvom záruk a
preklenovacieho financovania.
6.           Zintenzívniť úsilie na
zlepšenie stimulov pre investície do kapacity na výrobu energie a jej
efektívnosti, urýchliť vývoj cezhraničného prepojenia elektrickej
rozvodovej siete a posilniť hospodársku súťaž v odvetví plynárenstva
postupným odstraňovaním regulovaných cien a vytvorením platformy
obchodovania s plynom. Posilniť úlohu a zdroje regulátora
železničného trhu a zabezpečiť účinné a pružné vykonávanie
železničných investičných projektov. Znížiť obmedzenia v prípade
profesionálnych služieb a zjednodušiť vymáhanie zmlúv a požiadavky pre
stavebné povolenia.
V Bruseli
                                                                       Za
Radu
                                                                       predseda
[1]               Ú. v. ES
L 209, 2.8.1997, s. 1.
[2]               COM(2012)
323 final.
[3]               P7_TA(2012)0048
a P7_TA(2012)0047
[4]               Rozhodnutie
Rady 2012/238/EÚ z 26. apríla 2012
[5]               COM(2012)
68 final.
[6]               Saldo
očistené od cyklických vplyvov bez jednorazových a dočasných
opatrení, prepočítané útvarmi Komisie na základe informácií poskytnutých v
programe a za použitia spoločne dohodnutej metodiky.
[7]               Podľa
článku 9 ods. 2 nariadenia Rady (ES) č. 1466/97.


title: 2013/165/EÚ: Odporúčanie Komisie z  27. marca 2013 o prítomnosti toxínov T-2 a HT-2 v obilninách a vo výrobkoch z obilnín  Text s významom pre EHP

text:
               3.4.2013

               SK

               Úradný vestník Európskej únie

               L 91/12

         ODPORÚČANIE KOMISIE
   z 27. marca 2013
   o prítomnosti toxínov T-2 a HT-2 v obilninách a vo výrobkoch z obilnín
   (Text s významom pre EHP)
   (2013/165/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie, a najmä na jej článok 292,
   keďže:

               (1)

               Toxíny T-2 a HT-2 sú mykotoxíny produkované rôznymi druhmi rodu Fusarium. Toxín T-2 sa rýchlo metabolizuje na veľký počet produktov, zatiaľ čo HT-2 je hlavným metabolitom.

               (2)

               Vedecká skupina pre kontaminanty v potravinovom reťazci (ďalej len „skupina CONTAM“) Európskeho úradu pre bezpečnosť potravín (EFSA) prijala na žiadosť Komisie stanovisko k rizikám, ktoré vyplývajú pre zdravie zvierat a ľudí z prítomnosti toxínov T-2 a HT-2 v potravinách a krmivách (1).

               (3)

               Skupina CONTAM stanovila pre súhrn toxínov T-2 a HT-2 skupinový prípustný denný príjem (TDI) vo výške 100 ng/kg th. Odhady chronického dietetického vystavenia človeka toxínom T-2 a HT-2, ktoré vychádzajú z dostupných údajov o výskyte, sú pod úrovňou TDI pre populácie všetkých vekových skupín, a teda nepredstavujú bezprostredné nebezpečenstvo pre zdravie.

               (4)

               Pokiaľ ide o riziko pre zdravie zvierat, skupina CONTAM dospela k záveru, že v prípade prežúvavcov, králikov a rýb súčasné odhadované vystavenie toxínom T-2 a HT-2 sotva predstavuje nebezpečenstvo pre zdravie. V prípade ošípaných, hydiny, koní a psov odhady vystavenia toxínom T-2 a HT-2 naznačujú, že riziko nepriaznivých účinkov na zdravie je nízke. Mačky patria medzi najcitlivejšie druhy zvierat. Vzhľadom na obmedzené množstvo údajov a závažne nepriaznivé účinky na zdravie pri nízkych dávkach nebolo možné stanoviť žiadnu hladinu bez pozorovaného nepriaznivého účinku (NOAEL) ani najnižšiu hladinu, pri ktorej dochádza k nepriaznivým účinkom (LOAEL). Preto sa toto odporúčanie neuplatňuje na krmivo pre mačky, pre ktoré sa stanovia prísnejšie opatrenia.

               (5)

               Skupina CONTAM ďalej dospela k záveru, že prenesenie toxínov T-2 a HT-2 z krmiva do potravinových výrobkov živočíšneho pôvodu je zriedkavé, a k vystaveniu človeka týmto toxínom teda prispieva iba v zanedbateľnej miere.

               (6)

               Vzhľadom na závery vedeckého stanoviska, ako aj veľké medziročné výkyvy vo výskyte toxínov T-2 a HT-2 je vhodné zozbierať viac údajov o T-2 a HT-2 v obilninách a výrobkoch z obilnín a ďalšie informácie o účinkoch spracovania potravín (t. j. varenia) a agronomických faktorov na prítomnosť toxínov T-2 a HT-2. Okrem toho je potrebné získať viac informácií o rôznych faktoroch, ktoré vedú k relatívne vysokým úrovniam toxínov T-2 a HT-2 v obilninách a výrobkoch z obilnín, aby bolo možné určiť opatrenia, ktoré sa majú prijať na zabránenie alebo zníženie prítomnosti toxínov T-2 a HT-2 v obilninách a výrobkoch z obilnín. Treba vykonať vyšetrovania na účely zhromaždenia informácií o faktoroch, ktoré zapríčiňujú pomerne vysoké úrovne toxínov T-2 a HT-2 v obilninách a výrobkoch z obilnín, a o účinkoch spracovania krmív a potravín. Na základe dostupných údajov sa T-2 a HT-2 nevyskytujú, respektíve vyskytujú iba na veľmi nízkych úrovniach v ryži a výrobkoch z ryže, a preto je vhodné vylúčiť tieto výrobky z rozsahu pôsobnosti tohto odporúčania.

               (7)

               Výsledky sledovania obilnín a výrobkov z obilnín sa budú používať na posúdenie zmien a trendov vystavenia ľudí a zvierat toxínom T-2 a HT-2. Preto je vhodné používať analytické metódy s dostatočnou citlivosťou.

               (8)

               Na získanie predstavy o tom, v akých prípadoch by sa takéto vyšetrovania mali vykonávať, je vhodné stanoviť orientačné úrovne, pri ktorých prekročení by bolo vhodné takéto vyšetrovania uskutočniť. Na stanovenie týchto orientačných úrovní sa použili údaje o výskyte, ktoré sú k dispozícii v databáze EFSA. Pre vyšetrovania má veľký význam vysledovateľnosť.

               (9)

               V roku 2015 by sa malo vykonať posúdenie informácií, ktoré boli zhromaždené v rámci tohto odporúčania. Údaje zo sledovania získané na základe tohto odporúčania umožnia takisto lepšie pochopiť medziročné výkyvy a prítomnosť toxínov T-2 a HT-2 v širokej škále výrobkov z obilnín, ako aj faktory, ktoré zapríčiňujú vyššie úrovne, a opatrenia, ktoré by sa mohli prijať na zabránenie alebo zníženie prítomnosti toxínov T-2 a HT-2, okrem iného aj prostredníctvom agronomických faktorov a spracovania,

         PRIJALA TOTO ODPORÚČANIE:

               1.

               Členské štáty by mali za aktívnej účasti prevádzkovateľov krmivárskych a potravinárskych podnikov sledovať prítomnosť toxínov T-2 a HT-2 v obilninách a vo výrobkoch z obilnín. Na účely tohto odporúčania sa ryža nepovažuje za obilninu a výrobky z ryže sa nepovažujú za výrobky z obilnín.

               2.

               Členské štáty by mali nabádať k tomu, aby sa vzorky analyzovali na prítomnosť toxínov T-2 a HT-2 a iných toxínov rodu Fusarium, ako je deoxynivalenol, zearalenón a fumonizín B1 a B2, aby bolo možné posúdiť rozsah spoločného výskytu.
               Pokiaľ to použitá analytická metóda umožňuje, bolo by vhodné analyzovať aj maskované mykotoxíny, najmä mono- a di-glykolyzované konjugáty toxínov T-2 a HT-2.

               3.

               Odber vzoriek a analýza obilnín a výrobkov z obilnín určených na ľudskú spotrebu by sa mali vykonávať v súlade s ustanoveniami nariadenia Komisie (ES) č. 401/2006 z 23. februára 2006, ktorým sa stanovujú metódy odberu vzoriek a analytické metódy na úradnú kontrolu hodnôt mykotoxínov v potravinách (2), najmä v súlade:

                           —

                           s časťou B prílohy I o odbere vzoriek z obilnín a výrobkov z obilnín,

                           —

                           s bodom 4.3.1. písm. g) prílohy II – Kritéria účinnosti pre toxíny T-2 a HT-2. Kvantifikačný limit by podľa možnosti nemal byť vyšší než 5 μg/kg pre toxín T-2 ani pre toxín HT-2 s výnimkou nespracovaných obilnín, v prípade ktorých by kvantifikačný limit podľa možnosti nemal byť vyšší než 10 μg/kg pre toxín T-2 ani pre toxín HT-2. Ak sa použije analytická skríningová technika, detekčný limit by podľa možnosti nemal byť vyšší než 25 μg/kg pre súhrn toxínov T-2 a HT-2.

                     Postup odberu vzoriek, ktorý uplatňuje prevádzkovateľ potravinárskeho podniku, sa môže odchyľovať od ustanovení nariadenia (ES) č. 401/2006, mal by však byť reprezentatívny pre dávku, z ktorej sa vzorka odoberá.

               4.

               Odber vzoriek a analýza obilnín a výrobkov z obilnín určených na krmivá a kŕmne zmesi by sa mali vykonávať v súlade s ustanoveniami nariadenia Komisie (ES) č. 152/2009 z 27. januára 2009, ktorým sa stanovujú metódy odberu vzoriek a analýzy na účely úradných kontrol krmív (3). Kvantifikačný limit by podľa možnosti nemal byť vyšší než 10 μg/kg pre toxín T-2 ani pre toxín HT-2. Ak sa použije analytická skríningová technika, detekčný limit by podľa možnosti nemal byť vyšší než 25 μg/kg pre súhrn toxínov T-2 a HT-2.
               Postup odberu vzoriek, ktorý uplatňuje prevádzkovateľ krmivárskeho podniku, sa môže odchyľovať od ustanovení nariadenia (ES) č. 152/2009, mal by však byť reprezentatívny pre dávku, z ktorej sa vzorka odoberá.

               5.

               Členské štáty by mali za aktívnej účasti prevádzkovateľov krmivárskych a potravinárskych podnikov vykonať vyšetrovania, aby určili faktory, ktoré zapríčiňujú hodnoty presahujúce orientačnú úroveň, a stanovili opatrenia, ktoré treba prijať na zamedzenie alebo zníženie takéhoto znečistenia v budúcnosti. Tieto vyšetrovania by sa mali vykonať najmä vtedy, ak sa v rámci určitého časového obdobia opakovane zistili hodnoty, ktoré presahujú orientačné úrovne toxínov T-2 a HT-2 v obilninách a výrobkoch z obilnín uvedené v prílohe k tomuto odporúčaniu. Odber vzoriek a analýza s cieľom získať viac informácií o rôznych faktoroch vrátane agronomických faktorov, ktoré vedú k relatívne vysokým úrovniam toxínov T-2 a HT-2 v obilninách a výrobkoch z obilnín, by sa mali zamerať na obilniny a výrobky z obilnín z primárneho spracovania.

               6.

               Členské štáty by mali za aktívnej účasti prevádzkovateľov krmivárskych a potravinárskych podnikov vykonať vyšetrovania účinkov spracovania krmív a potravín na prítomnosť toxínov T-2 a HT-2. Tieto vyšetrovania by sa mali rozhodne vykonať vtedy, ak sa v rámci určitého časového obdobia opakovane zistili hodnoty presahujúce orientačné úrovne toxínov T-2 a HT-2 vo výrobkoch z obilnín.

               7.

               Členské štáty by mali zabezpečiť, aby sa výsledky analýz pravidelne poskytovali Úradu pre bezpečnosť potravín na účely ich zhromaždenia v jednej databáze a aby sa výsledky vyšetrovaní poskytovali každý rok Európskej komisii, a to po prvýkrát v decembri 2013. S cieľom zabezpečiť jednotné uplatňovanie tohto odporúčania a zaručiť podávanie porovnateľných správ o výsledkoch vyšetrovaní sa vypracujú usmerňujúce pokyny.

      V Bruseli 27. marca 2013

            Za Komisiu

         Tonio BORG

            člen Komisie

      (1)  Pracovná skupina EFSA pre kontaminanty v potravinovom reťazci (EFSA Panel on Contaminants in the Food Chain – CONTAM); Scientific Opinion on risks for animal and public health related to the presence of T-2 and HT-2 toxin in food and feed (Vedecké stanovisko k rizikám pre zdravie zvierat a verejné zdravie, ktoré vyplývajú z prítomnosti toxínov T-2 a HT-2 v potravinách a krmivách). Vestník EFSA (EFSA Journal) (2011); 9(12):2481. [187 s.] doi:10.2903/j.efsa.2011.2481. K dispozícii online: www.efsa.europa.eu/efsajournal.

      (2)  Ú. v. EÚ L 70, 9.3.2006, s. 12.

      (3)  Ú. v. EÚ L 54, 26.2.2009, s. 1.

      PRÍLOHA

         Orientačné úrovne pre obilniny a výrobky z obilnín
          (1)
          (2)

                  Orientačné úrovne pre súhrn toxínov T-2 a HT-2 (μg/kg), pri ktorých prekročení by sa mali vykonať vyšetrovania, a to rozhodne v prípade opakujúcich sa zistení (1)

                  1.   Nespracované obilniny
                      (3)

                              1.1.

                              jačmeň (vrátane sladového jačmeňa) a kukurica)

                  200

                              1.2.

                              ovos (s plevami)

                  1 000

                              1.3.

                              pšenica, raž a ostatné obilniny

                  100

                  2.   Obilné zrná na priamu ľudskú spotrebu
                      (4)

                              2.1.

                              ovos

                  200

                              2.2.

                              kukurica

                  100

                              2.3.

                              ostatné obilniny

                  50

                  3.   Výrobky z obilnín určené na ľudskú spotrebu

                              3.1.

                              ovsené otruby a ovsené vločky

                  200

                              3.2.

                              otruby obilnín okrem ovsených otrúb, výrobkov z mletého ovsa iných ako ovsené otruby a ovsené vločky, a výrobky z mletej kukurice

                  100

                              3.3.

                              ostatné mlynárske výrobky z obilnín

                  50

                              3.4.

                              obilniny na prípravu raňajok vrátane tvarovaných obilných vločiek

                  75

                              3.5.

                              chlieb (vrátane malých pekárenských výrobkov), pečivo, sušienky, obilninové rýchle občerstvenie, cestoviny

                  25

                              3.6.

                              potraviny na báze obilnín pre dojčatá a malé deti

                  15

                  4.   Výrobky z obilnín pre krmivá a kŕmne zmesi
                      (5)

                              4.1.

                              výrobky z mletého ovsa (plevy)

                  2 000

                              4.2.

                              ostatné výrobky z obilnín

                  500

                              4.3.

                              kŕmne zmesi s výnimkou krmív pre mačky

                  250

         (1)  Úrovne uvedené v tejto prílohe sú úrovne orientačné, pri ktorých prekročení a rozhodne v prípade opakujúcich sa zistení by sa mali vykonať vyšetrovania faktorov, ktoré zapríčiňujú prítomnosť toxínov T-2 a HT-2, alebo účinkov spracovania krmív a potravín. Orientačné úrovne sa zakladajú na údajoch o výskyte dostupných v databáze EFSA, ktoré sú uvedené v stanovisku EFSA. Orientačné úrovne nepredstavujú úrovne bezpečnosti krmív a potravín.

         (2)  Na účely tohto sa ryža nepovažuje za obilninu a výrobky z ryže sa nepovažujú za výrobky z obilnín.

         (3)  Nespracované obilniny sú obilniny, ktoré neprešli žiadnou fyzikálnou ani tepelnou úpravou okrem sušenia, čistenia a triedenia.

         (4)  Obilné zrná na priamu ľudskú spotrebu sú zrná, ktoré prešli sušením, čistením, lúpaním a triedením a v prípade ktorých sa pred ich ďalším spracovaním v potravinovom reťazci nebude vykonávať ďalšie čistenie a triedenie.

         (5)  Orientačné úrovne pre obilniny a výrobky z obilnín určené na krmivá a kŕmne zmesi sa vzťahujú na krmivo s obsahom vlhkosti 12 %.


title: 2013/647/EÚ: Odporúčanie Komisie z  8. novembra 2013 o skúmaní hladín akrylamidu v potravinách  Text s významom pre EHP

text:
               12.11.2013

               SK

               Úradný vestník Európskej únie

               L 301/15

         ODPORÚČANIE KOMISIE
   z 8. novembra 2013
   o skúmaní hladín akrylamidu v potravinách
   (Text s významom pre EHP)
   (2013/647/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie, a najmä na jej článok 292,
   keďže:

               (1)

               Potravinársky priemysel, členské štáty a Komisia vyvíjajú od roku 2002 rozsiahle úsilie na skúmanie spôsobov vytvárania akrylamidu a znižovania jeho hladín v spracovaných potravinách.

               (2)

               Organizácia FoodDrinkEurope, ktorá reprezentuje európsky potravinársky a nápojový priemysel, vypracovala „súbor nástrojov“ (1) obsahujúci nástroje, ktoré môžu výrobcovia potravín selektívne použiť podľa konkrétnych potrieb na zníženie hladín akrylamidu vo svojich výrobkoch. Okrem toho sa vypracovali krátke brožúrky obsahujúce informácie o najdôležitejších nástrojoch pre každé odvetvie. Regulačné orgány túto činnosť podporili a prispeli k nej.

               (3)

               Hladiny akrylamidu v niektorých potravinách sa zdali byť podstatne vyššie než jeho hladiny v porovnateľných výrobkoch rovnakej kategórie. Komisia preto považovala za vhodné, aby príslušné orgány členských štátov vykonali skúmanie, v ktorom sa zamerajú na metódy výroby a spracovania, ktoré používajú prevádzkovatelia potravinárskych podnikov. Na tento účel prijala Komisia 10. januára 2011 odporúčanie o skúmaní hladín akrylamidu v potravinách (2) („odporúčanie z roku 2011“).

               (4)

               Na základe odporúčania z roku 2011 sa členské štáty vyzývajú, aby uskutočnili skúmanie v prípade, že hladiny akrylamidu zistené v konkrétnych potravinách prekračujú indikatívne hodnoty stanovené v prílohe k uvedenému odporúčaniu.

               (5)

               Hladiny akrylamidu v potravinách členské štáty monitorovali v období rokov 2007 – 2009 podľa odporúčania Komisie 2007/331/ES (3) a od roku 2010 podľa odporúčania Komisie 2010/307/EÚ (4). Monitorovanie sa zameriava na tie potraviny, o ktorých je známe, že obsahujú vysoké hladiny akrylamidu, resp. výrazne prispievajú k potravinovému príjmu vo výžive ľudí.

               (6)

               Európsky úrad pre bezpečnosť potravín (ďalej len „EFSA“) zhromaždil výsledky monitorovania za roky 2007 až 2010 vo vedeckej správe Update on acrylamide levels in food from monitoring years 2007-2010 (Aktualizované informácie o hladinách akrylamidu v potravinách za roky monitorovania 2007 – 2010) (5) z 18. októbra 2012. EFSA dospel k záveru, že v skupinách potravín neexistuje trvalý trend k nižším hladinám akrylamidu a pokles hladín akrylamidu bol zaznamenaný len v niekoľkých kategóriách potravín, zatiaľ čo v iných kategóriách bolo pozorované zvýšenie týchto hladín.

               (7)

               Na základe výsledkov skúmaní získaných v rokoch 2011 a 2012 a na základe výsledkov monitorovania získaných podľa odporúčaní 2007/331/ES a 2010/307/EÚ je vhodné upraviť niektoré indikatívne hodnoty stanovené v prílohe odporúčania z roku 2011.

               (8)

               Odporúčanie z roku 2011 by sa preto malo nahradiť novým odporúčaním.

               (9)

               Skúmania by mali naďalej zahŕňať analýzu nebezpečenstiev a kritických kontrolných bodov (HACCP) prevádzkovateľov potravinárskych podnikov alebo podobný systém (6) s cieľom skúmať spolu s prevádzkovateľom potravinárskeho podniku, či boli zistené spracovateľské kroky náchylné na vytváranie akrylamidu a či boli prijaté príslušné opatrenia na ich kontrolu. Príslušné orgány by pritom mali posúdiť, do akej miery uplatňujú prevádzkovatelia potravinárskych podnikov v súčasnosti známe možnosti na minimalizáciu hladín akrylamidu, napr. tie, ktoré sú navrhnuté v kódexe pre akrylamid a schválené Komisiou pre Codex Alimentarius, a tie, ktoré sú v „súbore nástrojov“ pre akrylamid vypracovanom organizáciou FoodDrinkEurope.

               (10)

               Účelom indikatívnych hodnôt stanovených uvedeným odporučením je iba poukázať na potrebu skúmania. Neslúžia ako bezpečnostné limity. K opatreniu na presadzovanie a/alebo vydaniu včasného varovania by sa preto malo pristúpiť len na základe riadneho posúdenia rizika vykonaného pre každý prípad osobitne, a nielen z dôvodu prekročenia indikatívnej hodnoty.

               (11)

               Na základe výsledkov skúmaní získaných v rokoch 2013 a 2014 podľa tohto odporúčania, na základe výsledkov monitorovania získaných podľa odporúčania 2010/307/EÚ a výsledkov aktualizovaného hodnotenia rizika prítomnosti akrylamidu v potravinách, ktoré uskutočnil EFSA, Komisia posúdi situáciu po tom, ako budú výsledky tohto hodnotenia k dispozícii, a rozhodne o nutnosti prijať ďalšie vhodné opatrenia,

         PRIJALA TOTO ODPORÚČANIE:

               1.

               Členské štáty s aktívnym zapojením prevádzkovateľov potravinových podnikov by mali uskutočniť ďalšie skúmania metód výroby a spracovania, ktoré používajú výrobcovia potravín, ak hladina akrylamidu v potravine testovaná v rámci monitorovania podľa odporúčania 2010/307/EÚ presiahne indikatívnu hodnotu akrylamidu stanovenú pre príslušnú kategóriu potravín v prílohe k tomuto odporúčaniu.

               2.

               Na účely bodu 1 by sa hladina akrylamidu mala hodnotiť bez toho, aby sa brala do úvahy analytická neistota merania.

               3.

               Skúmania uvedené v bode 1 by mali zahŕňať overenie analýzy nebezpečenstiev a kritických kontrolných bodov (HACCP) prevádzkovateľov potravinárskych podnikov s cieľom overiť:

                           a)

                           či prevádzkovateľ potravinového podniku identifikoval v systéme HACCP alebo v podobnom systéme príslušné spracovateľské kroky, ktoré môžu viesť k vytváraniu akrylamidu, a

                           b)

                           či prevádzkovateľ potravinárskych podnikov prijal náležité opatrenia na zmiernenie tohto rizika.

               4.

               Pri skúmaniach uvedených v bode 1 by sa malo ozrejmiť najmä to, do akej miery prevádzkovatelia potravinárskych podnikov uplatňujú v súčasnosti známe možnosti na minimalizáciu hladín akrylamidu, napr. tie, ktoré sú uvedené v kódexe pre akrylamid schválenom Komisiou Codex Alimentarius, a tie, ktoré sú v „súbore nástrojov“ pre akrylamid vypracovanom organizáciou FoodDrinkEurope.

               5.

               Členské štáty by mali o svojich zisteniach podávať správy Komisii najneskôr do 31. októbra 2014 a do 30. apríla 2015.

               6.

               Toto odporúčanie nahrádza odporúčanie z 10. januára 2011 o skúmaní hladín akrylamidu v potravinách.

      V Bruseli 8. novembra 2013

            Za Komisiu

         Tonio BORG

            člen Komisie

      (1)  „Súbor nástrojov“ vypracovaný organizáciou FoodDrinkEurope obsahuje 14 rôznych parametrov („nástrojov“) zoskupených do 4 hlavných kategórií („oblasti nástrojov“), ktoré môžu výrobcovia potravín selektívne použiť podľa svojich konkrétnych potrieb na zníženie obsahu akrylamidu vo svojich výrobkoch. Tieto 4 oblasti sa vzťahujú na agronomické faktory, konkrétny recept, spracovanie a konečnú prípravu. Súbor nástrojov možno nájsť na tejto adrese:
   http://ec.europa.eu/food/food/chemicalsafety/contaminants/ciaa_acrylamide_toolbox09.pdf

      (2)  http://ec.europa.eu/food/food/chemicalsafety/contaminants/recommendation_10012011_acrylamide_food_en.pdf

      (3)  Odporúčanie Komisie 2007/331/ES z 3. mája 2007 o monitorovaní množstva akrylamidu v potravinách (Ú. v. EÚ L 123, 12.5.2007, s. 33).

      (4)  Odporúčanie Komisie 2010/307/ES z 2. júna 2010 o monitorovaní množstva akrylamidu v potravinách (Ú. v. EÚ L 137, 3.6.2010, s. 4).

      (5)  Európsky úrad pre bezpečnosť potravín: Update on acrylamide levels in food from monitoring years 2007 to 2010 (Aktualizované informácie o hladinách akrylamidu v potravinách za roky monitorovania 2007 – 2010). Vestník EFSA (EFSA Journal) 2012; 10(10): 2938, [38 s.] doi:10.2903/j.efsa.2012.2938. K dispozícii online: www.efsa.europa.eu/efsajournal

      (6)  Nariadenie Európskeho parlamentu a Rady (ES) č. 852/2004 z 29. apríla 2004 o hygiene potravín (Ú. v. EÚ L 139, 30.4.2004, s. 1).

      PRÍLOHA
      Indikatívne hodnoty akrylamidu na základe údajov z monitorovania EFSA v rokoch 2007 – 2012

                  Potravina

                  Indikatívna hodnota
                  [μg/kg]

                  Poznámka

                  Zemiakové hranolčeky pripravené na priamu spotrebu

                  600

                  výrobok predávaný ako pripravený na priamu spotrebu podľa definície v oddiele C bode 1 prílohy k odporúčaniu 2010/307/EÚ

                  Zemiakové lupienky z čerstvých zemiakov a zo zemiakového cesta

                  1 000

                  výrobok v predávanom stave podľa definície v oddiele C bode 2 a oddiele C bode 10 prílohy k odporúčaniu 2010/307/EÚ

                  Zemiakové krekery

                  Mäkký chlieb:

                  výrobok v predávanom stave podľa definície v oddiele C bode 4 prílohy k odporúčaniu 2010/307/EÚ

                              a)

                              pšeničný chlieb

                  80

                              b)

                              iný mäkký chlieb než pšeničný chlieb

                  150

                  Cereálie na prípravu raňajok (okrem kaše z ovsených vločiek)

                  výrobok v predávanom stave podľa definície v oddiele C bode 5 prílohy k odporúčaniu 2010/307/EÚ

                              —

                              výrobky z otrúb a celozrnné cereálie, pufované zrno (vzťahuje sa na pufované, len ak je vyznačené)

                  400

                              —

                              pšeničné a ražné výrobky (1)

                  300

                              —

                              výrobky z kukurice, ovsa, špaldy, jačmeňa a ryže (1)

                  200

                  Sušienky a oblátky

                  500

                  výrobok v predávanom stave podľa definície v oddiele C bode 6 prílohy k odporúčaniu 2010/307/EÚ

                  Krekery s výnimkou zemiakových krekerov

                  500

                  Chrumkavý chlieb

                  450

                  Medovníky

                  1 000

                  Výrobky podobné ostatným výrobkom v tejto kategórii

                  500

                  Pražená káva

                  450

                  výrobok v predávanom stave podľa definície v oddiele C bode 7.1 prílohy k odporúčaniu 2010/307/EÚ

                  Instantná (rozpustná) káva

                  900

                  výrobok v predávanom stave podľa definície v oddiele C bode 7.2 prílohy k odporúčaniu 2010/307/EÚ

                  Náhradky kávy

                  výrobok v predávanom stave podľa definície v oddiele C bode 7.3 prílohy k odporúčaniu 2010/307/EÚ

                              a)

                              prevažne obilné náhradky kávy

                  2 000

                              b)

                              ostatné náhradky kávy

                  4 000

                  Potraviny na výživu dojčiat a malých detí, iné než potraviny vyrobené zo spracovaných obilnín (2)

                  výrobok v predávanom stave podľa definície v oddiele C bode 8 prílohy k odporúčaniu 2010/307/EÚ

                              a)

                              neobsahujúce slivky

                  50

                              b)

                              obsahujúce slivky

                  80

                  Sušienky a sucháre pre dojčatá a malé deti

                  200

                  výrobok v predávanom stave podľa definície v oddiele C bode 9.1 prílohy k odporúčaniu 2010/307/EÚ

                  Potraviny spracované na báze obilnín a určené pre dojčatá a malé deti (3) okrem sušienok a suchárov

                  50

                  výrobok v predávanom stave podľa definície v oddiele C bode 9.2 prílohy k odporúčaniu 2010/307/EÚ

         (1)  Iné než celozrnné obilniny a/alebo iné než cereálie obsahujúce otruby. Kategóriu určuje obilnina zastúpená v najväčšom množstve.

         (2)  Podľa definície v článku 1 ods. 2 písm. b) smernice Komisie 2006/125/ES z 5. decembra 2006 o potravinách spracovaných na báze obilnín a detskej potrave určených pre dojčatá a malé deti (Ú. v. EÚ L 339, 6.12.2006, s. 16).

         (3)  Podľa definície v článku 1 ods. 2 písm. a) smernice 2006/125/ES.


				|

		52012DC0321

			Odporúčanie pre ODPORÚČANIA RADY týkajúce sa národného programu reforiem Malty na rok 2012, __ktorým sa predkladá stanovisko Rady k programu stability Malty na roky 2012 – 2015 /* COM/2012/0321 final */

			   	Odporúčanie
ODPORÚČANIE RADY
týkajúce sa národného programu reforiem Malty
na rok 2012,
ktorým sa predkladá stanovisko Rady k programu stability Malty na roky 2012 –
2015
RADA EURÓPSKEJ ÚNIE,
so zreteľom na Zmluvu o fungovaní
Európskej únie, a najmä na jej článok 121 ods. 2 a článok 148 ods. 4,
so zreteľom na nariadenie Rady (ES)
č. 1466/97 zo 7. júla 1997 o posilnení dohľadu nad stavmi
rozpočtov a o dohľade nad hospodárskymi politikami
a ich koordinácii[1], a najmä na jeho
článok 5 ods. 2,
so zreteľom na odporúčanie Európskej
komisie[2],
so zreteľom na uznesenia Európskeho
parlamentu[3],
so zreteľom na závery Európskej rady,
so zreteľom na stanovisko Výboru pre
zamestnanosť,
po porade s Hospodárskym a finančným
výborom,
keďže:
(1)       Európska rada 26. marca 2010
schválila návrh Európskej komisie o iniciovaní novej stratégie pre
zamestnanosť a rast nazvanej Európa 2020, založenej na posilnenej
koordinácii hospodárskych politík, ktorá sa zameria na kľúčové
oblasti, v ktorých sú potrebné opatrenia na oživenie potenciálu Európy v
oblasti udržateľného rastu a konkurencieschopnosti.
(2)       Rada 13. júla 2010 prijala
odporúčanie týkajúce sa všeobecných usmernení k hospodárskym
politikám členských štátov a Únie (2010 až 2014) a 21. októbra 2010
prijala rozhodnutie o usmerneniach pre politiky zamestnanosti
členských štátov[4], ktoré spolu tvoria
„integrované usmernenia“. Členské štáty boli vyzvané, aby integrované
usmernenia zohľadnili vo svojej vnútroštátnej hospodárskej politike
a politike zamestnanosti.
(3)       Rada 12. júla 2011 prijala
odporúčanie, ktoré sa týka národného programu reforiem Malty na rok 2011,
a vydala stanovisko k aktualizovanému programu stability Malty na roky 2011 –
2014.
(4)       Komisia 23. novembra 2011
prijala druhý ročný prieskum rastu, čo znamená začiatok druhého
európskeho semestra ex-ante a integrovanej koordinácie politiky, ktorá
je zakotvená v stratégii Európa 2020. Komisia 14. februára 2012 prijala na
základe nariadenia (EÚ) č. 1176/2011 správu o mechanizme varovania[5],
v ktorej neurčila Maltu za jeden z členských štátov, vo vzťahu
ku ktorému sa vykoná hĺbkové preskúmanie.
(5)                   Európska rada 2.
marca 2012 schválila priority na zabezpečenie finančnej stability,
fiškálnej konsolidácie a opatrenia na posilnenie rastu. Zdôraznila potrebu
presadzovania diferencovanej fiškálnej konsolidácie, ktorá bude podporovať
rast, obnovy bežných úverových podmienok pre hospodárstvo, podpory rastu
a konkurencieschopnosti, zníženia nezamestnanosti a vyriešenia sociálnych
dôsledkov krízy, ako aj potrebu modernizácie verejnej správy.
(6)       Európska rada 2. marca 2012
takisto vyzvala členské štáty, ktoré sa zúčastňujú na Pakte Euro
Plus, aby svoje záväzky predložili včas na to, aby mohli byť
zaradené do ich programov stability alebo konvergenčných programov a do
ich národných programov reforiem.
(7)       Malta 30. apríla 2012
predložila svoj program stability na roky 2012 – 2015 a 23. apríla
2012 svoj národný program reforiem na rok 2012. S cieľom
zohľadniť prepojenia medzi nimi sa obidva programy posudzovali
súčasne.
(8)       Vychádzajúc z posúdenia
programu stability na rok 2012 podľa nariadenia Rady (ES) č. 1466/97
sa Rada domnieva, že makroekonomický scenár uvedený v programe stability, ktorý
tvorí základ rozpočtových prognóz, je v porovnaní s prognózou
rastu Komisie optimistický, najmä v neskorších rokoch obdobia programu
stability. Cieľom rozpočtovej stratégie načrtnutej
v programe je postupne znížiť deficit na 0,3 % HDP
v roku 2015 po plánovanej náprave nadmerného deficitu v roku 2011.
Programom sa potvrdzuje predchádzajúci strednodobý rozpočtový cieľ
spočívajúci vo vyváženej pozícii v štrukturálnom vyjadrení, ktorý sa má
dosiahnuť v období nasledujúcom po programovom období. Strednodobý
rozpočtový cieľ zodpovedá požiadavkám Paktu o stabilite a raste.
Existuje riziko, že výsledky deficitu by mohli zaostávať za cieľom
v dôsledku i) nižších príjmov z dôvodu mierne optimistického
makroekonomického scenára, ii) možného prekročenia bežných primárnych
výdavkov a iii) prebiehajúcej reštrukturalizácie národnej leteckej
spoločnosti (Air Malta) a finančnej situácie dodávateľa
energií (Enemalta). Na základe (prepočítaného) štrukturálneho
rozpočtového salda[6] sa predpokladá, že
ročný pokrok smerom k strednodobému rozpočtovému cieľu je v
súlade s referenčnou hodnotou 0,5 % HDP stanovenou
v Pakte o stabilite a raste. Pri zohľadnení Komisiou
vytýčených jednorazových opatrení zahrnutých do rozpočtových
cieľov je priemerný pokrok smerom k strednodobému rozpočtovému
cieľu mierne vyšší (0,75 % HDP), ale rozložený veľmi
nerovnomerne, keď v roku 2012 nedochádza k žiadnemu pokroku
a následne sa vyvíja úsilie o dosiahnutie 1,25 % v roku
2013. Podľa informácií uvedených v programe by miera rastu štátnych
výdavkov bola pri zohľadnení diskrečných príjmových opatrení v súlade
s referenčnou hodnotou pre výdavky stanovenou v Pakte
o stabilite a raste počas celého programového obdobia. Riziká
spojené s rozpočtovými cieľmi však naznačujú, že priemerné
prispôsobenie smerom k strednodobému rozpočtovému cieľu by mohlo
byť pomalšie, než je vhodné. V programe sa predpokladá sa, že pomer
hrubého dlhu verejných financií po dosiahnutí svojho vrcholu na úrovni
72 % HDP v roku 2011 začne klesať a dosiahne
65,3 % HDP v roku 2015 (stále nad referenčnou hodnotou 60
% HDP). V súlade s plánmi uvedenými v programe Malta
dosahuje dostatočný pokrok smerom k splneniu referenčnej hodnoty pre
zníženie zadlženosti stanovenej v Pakte o stabilite a raste na
konci prechodného obdobia (rok 2015), ale tento odhad nemožno brať
záväzne, pretože pomer zadlženosti by mohol byť vyšší, než sa plánoval,
vzhľadom na možnosť vyšších deficitov a úpravy bilančných
tokov. Strednodobý rozpočtový rámec Malty zostáva nezáväzný, čo
svedčí o relatívne krátkom fiškálnom plánovacom horizonte.
V programe sa oznamuje, že maltská vláda v súlade s nedávnymi zmenami
riadenia v rámci eurozóny zvažuje reformy ročného rozpočtového
postupu vrátane harmonogramov a zavedenie fiškálneho pravidla zakotveného
v Ústave, ktoré by zahŕňalo mechanizmy monitorovania
a nápravy.
(9)       Malta naďalej čelí
vysokému riziku, pokiaľ ide o dlhodobú udržateľnosť jej
verejných financií, pričom predpokladaný dlhodobý nárast výdavkov
spojených so starnutím obyvateľstva výrazne prevyšuje priemer EÚ. K
závažnosti problému prispieva veľmi nízka miera zamestnanosti starších
pracovníkov vrátane starších žien, relatívne nízky vek odchodu do dôchodku
a využívanie režimov predčasného odchodu do dôchodku. Nezávislá
pracovná skupina pre dôchodky predložila návrhy na ďalšiu dôchodkovú
reformu v decembri 2010, ktorá zahŕňa prepojenie medzi mierou
odchodu do dôchodku a strednou dĺžkou života, ako aj zavedenie
doplnkových pilierov do dôchodkového systému. Táto otázka bola predmetom
konzultácií so zainteresovanými stranami, vláda však zatiaľ neoznámila
svoje stanovisko. V národnom programe reforiem sa okrem toho nenavrhuje komplexná
stratégia aktívneho starnutia. Hoci sa vzali na vedomie opatrenia, ktoré Malta
zaviedla na boj proti nelegálnej práci, jej existencia môže tiež vyvíjať
neprimeraný tlak na udržateľnosť verejných financií.
(10)     Reštrukturalizácia
hospodárstva Malty spôsobila nesúlad medzi dopytom a ponukou
zručností, ktorý je umocnený nízkou mierou ukončenia terciárneho
vzdelávania a vysokou mierou predčasného ukončovania školskej
dochádzky. Je potrebné aj naďalej vyvíjať snahy o zlepšenie
prepojenia medzi vzdelávacím systémom a potrebami trhu práce s cieľom
zabezpečiť trvalé výsledky. Očakáva sa, že Malta
predstaví stratégiu na riešenie predčasného ukončovania školskej
dochádzky do konca roku 2012. Okrem toho neexistuje žiadny komplexný systém pre
zhromažďovanie a analýzu informácií o tomto jave.
(11)     Malta aj naďalej
zaznamenáva nízku účasť žien a starších pracovníkov na trhu
práce. Malta podniká kroky s cieľom opätovne začleniť ženy na
trh práce. Rozdiely v zamestnanosti žien a mužov a rodičovská
starostlivosť o deti majú však obzvlášť negatívny dosah na ženy,
predovšetkým z dôvodu nedostatku cenovo dostupnej starostlivosti
o deti a stredísk dennej starostlivosti o školopovinné deti, ako aj
z dôvodu nízkeho využívania opatrení na lepšie zosúladenie rodinného
a pracovného života, ako sú pružný pracovný čas a práca na
diaľku.
(12)     Malta zostáva jedným
z mála členských štátov so systémom všeobecnej indexácie miezd. Hoci tento mechanizmus zahŕňa prvky, ktoré by mohli
zmierniť jeho účinky, môže predstavovať riziko cenovo-mzdových
špirál, najmä preto, že dovozné ceny nie sú vylúčené z indexu
a môžu ohroziť konkurencieschopnosť, a to najmä
v odvetviach s vysokým podielom ľudskej práce. Orgány vykonali
preskúmanie, ale jeho výsledky nie sú zatiaľ k dispozícii a diskusia
o konkrétnych reformných návrhoch sa ešte len má začať.
(13)     Dodávky energie na Malte
zostávajú v plnej miere závislé od dovozu ropy, pričom podiel
obnoviteľných zdrojov energie je aj naďalej zanedbateľný. Vysoké
ceny za elektrickú energiu brzdiť konkurencieschopnosť malých
a stredných podnikov v krajine. Riešenie nedostatkov v oblasti
energetickej účinnosti by sa taktiež mohlo zlepšiť, čo by mohlo
priniesť dvojaký prospech, a síce zlepšenie konkurencieschopnosti
a dosiahnutie cieľov v oblasti energetiky a klímy. V týchto
oblastiach sa podniklo niekoľko iniciatív, ako napr. podpora používania
fotovoltaickej energie a rozvoj veterných elektrární, vybudovanie elektrického
spojenia so Sicíliou a podpora používania palivovo efektívnych vozidiel.
Je však stále príliš skoro na to, aby bol zjavný možný dosah týchto iniciatív
a ich realizáciu je preto potrebné dôsledne sledovať.
(14)     Bankový systém Malty je
veľmi veľký v pomere k veľkosti hospodárstva a jeho
celkové aktíva predstavujú okolo 800 % HDP. Vzhľadom na
veľkosť tohto sektora by narušenia finančnej stability mohlo
mať neprimeraný dosah na domácu ekonomiku. Celosvetový hospodársky pokles
spôsobil nárast problematických úverov, ktorý však nesprevádzalo zvýšenie
tvorby rezerv. Zdrojom nestability je najmä veľká závislosť od trhu
s nehnuteľnosťami, na ktorý pripadá viac ako polovica všetkých
úverov poskytnutých domácemu obyvateľstvu, a to najmä z toho dôvodu,
že nemožno vylúčiť ďalšiu korekciu cien nehnuteľností
smerom nadol, pričom je možné, že v súčasnosti ponuka obytných
jednotiek prevyšuje dopyt.
(15)     Malta prijala v rámci Paktu
Euro Plus niekoľko záväzkov. Tieto záväzky a plnenie záväzkov
predložených v roku 2011 sa vzťahuje na zlepšenie hospodárskej súťaže
a podporu zamestnanosti a udržateľnosti verejných financií.
Komisia posúdila vykonávanie záväzkov v rámci Paktu Euro Plus. Výsledky
tohto posúdenia boli zohľadnené v odporúčaniach.
(16)     Komisia vykonala v kontexte
európskeho semestra dôkladnú analýzu hospodárskej politiky Malty. Posúdila
program stability na rok 2012 a národný program reforiem na rok 2012.
Zohľadnila nielen ich význam, čo sa týka udržateľnej fiškálnej a
sociálno-ekonomickej politiky Malty, ale aj ich súlad s pravidlami a
usmerneniami EÚ vzhľadom na potrebu posilniť celkové hospodárske
riadenie a správu Európskej únie tým, že poskytne vstupy na úrovni EÚ pre
budúce vnútroštátne rozhodnutia. Jej odporúčania v rámci európskeho
semestra sú premietnuté do nižšie uvedených odporúčaní (1) až (6).
(17)     Rada na základe tohto posúdenia
preskúmala program stability Malty na rok 2012 a jej stanovisko[7]
je premietnuté najmä do nižšie uvedeného odporúčania (1),
TÝMTO ODPORÚČA, aby Malta prijala
v období rokov 2012 – 2013 opatrenia s cieľom:
1.           Posilniť v roku 2012
rozpočtovú stratégiu prostredníctvom dodatočných trvalých opatrení s
cieľom zabezpečiť dostatočný pokrok smerom
k strednodobému rozpočtovému cieľu a udržať deficit
pod hranicou 3 % HDP bez uplatnenia jednorazových opatrení. Následne
pokračovať primeraným tempom vo fiškálnej konsolidácii s cieľom
dosiahnuť dostatočný pokrok smerom k strednodobému rozpočtovému
cieľu vrátane splnenia referenčnej hodnoty pre výdavky a smerom
k splneniu referenčnej hodnoty pre zníženie zadlženosti tým, že sa
špecifikujú konkrétne opatrenia na podporu cieľov týkajúcich sa deficitu
v roku 2013, pričom by Malta mala byť pripravená prijať
dodatočné opatrenia v prípade sklzov. Zaviesť najneskôr do konca
roku 2012 záväzný viacročný fiškálny rámec založený na pravidlách.
Zabezpečiť vyššiu mieru dodržiavania daňových predpisov
a bojovať proti daňovým únikom a znižovať stimuly k
zadlžovaniu v rámci zdaňovania spoločností.
2.           Prijať bezodkladne
opatrenia na zabezpečenie dlhodobej udržateľnosti dôchodkového
systému, ktoré budú zahŕňať i) výrazné zrýchlenie postupného
zvyšovania dôchodkového veku oproti súčasnému právnemu stavu, ii) jasné
prepojenie medzi zákonným dôchodkovým vekom a strednou dĺžkou života
a iii) opatrenia na podporu súkromného dôchodkového sporenia. Prijať
opatrenia na zvýšenie účasti starších pracovníkov na trhu práce
a demotivovať ľudí od využívania režimov predčasného
odchodu do dôchodku.
3.           Prijať opatrenia na
zníženie vysokej miery predčasného ukončovania školskej dochádzky.
Vyvíjať politické snahy v rámci systému vzdelávania s cieľom zosúladiť
zručnosti s požiadavkami trhu práce. Zabezpečiť väčší
počet cenovo dostupných zariadení starostlivosti o deti
a mimoškolských zariadení s cieľom znížiť rozdiely
v zamestnanosti žien a mužov a zároveň znížiť vplyv
rodičovskej starostlivosti o deti na zamestnanosť žien.
4.           Podniknúť ďalšie
potrebné kroky s cieľom vykonať v konzultácii so sociálnymi
partnermi a v súlade s vnútroštátnymi postupmi reformu systému
mzdového dojednávania a mzdovej indexácie v záujme lepšieho zohľadnenia
vývoja produktivity práce a zníženia vplyvu dovozných cien na index.
5.           V záujme zníženia
závislosti Malty od dovážanej ropy zintenzívniť snahy zamerané na podporu
energetickej účinnosti a zvýšiť podiel energií
z obnoviteľných zdrojov tým, že sa budú starostlivo sledovať
existujúce stimulačné mechanizmy a že prioritou bude ďalší
rozvoj infraštruktúry vrátane dokončenia prepojenia elektrickej siete so
Sicíliou.
6.           S cieľom
posilniť bankový sektor prijať opatrenia na zmiernenie možných rizík
vyplývajúcich z veľkej závislosti od trhu
s nehnuteľnosťami. Prijať opatrenia na ďalšie
posilnenie rezerv v prípade strát z dôvodu znehodnotených úverov.
V Bruseli
                                                                       Za
Radu
                                                                       predseda
[1]               Ú. v. ES L 209, 2.8.1997, s. 1.
[2]               COM(2012)321 final
[3]               P7_TA(2012)0048 a P7_TA(2012)0047.
[4]               Rozhodnutie Rady 2012/238/EÚ z 26. apríla 2012.
[5]               COM(2012)68 final
[6]               Saldo
očistené od cyklických výkyvov bez jednorazových a dočasných
opatrení, prepočítané útvarmi Komisie na základe informácií poskytnutých v
programe podľa spoločne dohodnutej metodiky.
[7]               Podľa článku 5 ods. 2 nariadenia Rady (ES)
č. 1466/97.


title: Odporúčanie Komisie z  13. januára 2010 o bezpečnej výmene elektronických údajov medzi členskými štátmi s cieľom skontrolovať jedinečnosť kariet vodičov, ktoré vydávajú [oznámené pod číslom K(2010) 19] (Text s významom pre EHP)

text:
               14.1.2010

               SK

               Úradný vestník Európskej únie

               L 9/10

         ODPORÚČANIE KOMISIE
   z 13. januára 2010
   o bezpečnej výmene elektronických údajov medzi členskými štátmi s cieľom skontrolovať jedinečnosť kariet vodičov, ktoré vydávajú
   [oznámené pod číslom K(2010) 19]
   (Text s významom pre EHP)
   (2010/19/EÚ)
   EURÓPSKA KOMISIA,
   so zreteľom na Zmluvu o Európskej únii a Zmluvu o fungovaní Európskej únie, a najmä jej článok 292,
   keďže:

               (1)

               V článku 14 nariadenia Rady (EHS) č. 3821/85 z 20. decembra 1985 o záznamovom zariadení v cestnej doprave (1) sa požaduje, aby príslušný orgán členského štátu vydal na žiadosť vodiča, ktorý má bydlisko v tomto členskom štáte, kartu vodiča v súlade s vymedzením v prílohe IB k tomuto nariadeniu.

               (2)

               Na základe požiadavky 268a nariadenia (EHS) č. 3821/85 sa od členských štátov požaduje, aby si vymieňali údaje elektronicky s cieľom zaistiť jedinečnosť karty vodiča, ktorú vydali. Podľa tejto požiadavky si príslušné orgány členských štátov takisto môžu elektronicky vymieňať údaje pri vykonávaní kontrol kariet vodiča na cestách alebo v priestoroch podnikov s cieľom overiť jedinečnosť a stav kariet.

               (3)

               Príslušný orgán by sa mal uistiť, že žiadatelia ešte nie sú držiteľmi platnej karty vodiča.

               (4)

               Karty vodiča vydané členskými štátmi sa vzájomne uznávajú.

               (5)

               Riadnou kontrolou a používaním kariet vodiča vydaných v rámci Európskej únie by sa mala zaistiť bezpečnosť, integrita a dôveryhodnosť systému digitálnych tachografov.

               (6)

               Je vhodné, aby vydávajúce orgány mali k dispozícii účinné procesy a postupy s cieľom riadne spravovať údaje o vydávaní tachografových kariet vo všeobecnosti a kariet vodiča zvlášť.

               (7)

               Vydávajúce orgány členského štátu by mali byť schopné rýchlo skontrolovať informácie o vydaných kartách vodiča a spoľahlivým spôsobom si ich vymieňať, a takto predchádzať tomu, aby vodiči mali viac ako jednu platnú kartu vodiča.

               (8)

               Zodpovedné vnútroštátne orgány by mali mať počas cestných kontrol možnosť overiť, či má vodič kartu vodiča, a skontrolovať, či je táto karta vodiča platná.

               (9)

               Používanie odkazového systému TACHOnet je zavedeným a dôveryhodným nástrojom na elektronickú výmenu údajov o vydávaní a kontrole kariet vodiča medzi členskými štátmi, do ktorého sa už zapojilo 28 európskych krajín. Odkazový systém TACHOnet je vymedzený súborom referenčných dokumentov, ako aj referenčnou príručkou odkazov XML. Všetky tieto dokumenty sú k dispozícii na internetovej lokalite útvarov Komisie zodpovedných za sociálne aspekty cestnej dopravnej politiky.

               (10)

               Výkonnosť odkazového systému TACHOnet závisí od výkonnosti príslušných vnútroštátnych systémov. Preto by sa mala stanoviť minimálna úroveň služieb, o dosiahnutie ktorej by sa mali so zreteľom na dostupnosť systému usilovať členské štáty,

         PRIJALA TOTO ODPORÚČANIE:

      Používanie systému TACHOnet

               1.

               Pokiaľ ide o výmenu informácií pri kontrole jedinečnosti kariet vodiča vydaných v súlade s nariadením (EHS) č. 3821/85, mali by členské štáty používať odkazový systém TACHOnet.

      Používanie kompatibilných systémov

               2.

               Skupina členských štátov môže na výmenu elektronických údajov medzi sebou takisto používať kompatibilný systém, ktorý je v súlade aspoň s referenčnou príručkou odkazov XML systému TACHOnet zverejnenou na internetovej lokalite Komisie, pokiaľ si prostredníctvom systému TACHOnet vymieňajú elektronické údaje so všetkými ostatnými členskými štátmi.

      Postup pri kontrole jedinečnosti kariet vodiča

               3.

               Pri kontrole jedinečnosti kariet vodiča by členské štáty mali používať postup ustanovený v prílohe I.

      Používanie systému TACHOnet alebo rovnocenných systémov vnútroštátnych kontrolných orgánov

               4.

               Členské štáty by mali umožniť, povzbudzovať a podporovať, aby ich vnútroštátne orgány na presadzovanie práva a kontrolné orgány používali systém TACHOnet a/alebo rovnocenné systémy s cieľom uľahčiť účinné kontroly platnosti, stavu a jedinečnosti kariet vodiča, najmä na cestách alebo v priestoroch podnikov.

      Minimálna úroveň služby

               5.

               Členské štáty by mali zabezpečiť minimálnu úroveň služby systému TACHOnet alebo kompatibilného systému podľa bodu 2 opísaného v prílohe II.

      Nadväzujúce opatrenia

               6.

               Členské štáty sa vyzývajú, aby informovali Komisiu o krokoch, ktoré s ohľadom na toto odporúčanie prijmú do 30. júna 2010.

      Preskúmanie

               7.

               V prípade, že by bol k dispozícii rovnocenný systém elektronickej výmeny údajov uplatňovaný všetkými členskými štátmi, Komisia by mala preskúmať toto odporúčanie na žiadosť aspoň piatich členských štátov a po konzultácii s výborom ustanoveným podľa článku 18 ods. 1 nariadenia (EHS) č. 3821/85.

      Adresáti

               8.

               Toto odporúčanie je určené členským štátom.

      V Bruseli 13. januára 2010

            Za Komisiu

         Antonio TAJANI

            podpredseda

      (1)  Ú. v. ES L 370, 31.12.1985, s. 8.

      PRÍLOHA I

         KONTROLA JEDINEČNOSTI KARIET VODIČA

                  1.

                  Každá žiadosť o kartu vodiča by sa mala skontrolovať v registri kariet vodiča toho členského štátu, v ktorom sa podáva žiadosť.

                  2.

                  V prípadoch, keď je žiadateľ držiteľom vodičského preukazu vydaného v krajine, v ktorej sa podáva žiadosť, môžu orgány členského štátu vydávajúce kartu použiť odkazový systém TACHOnet alebo iný kompatibilný systém na vykonanie náhodných kontrol s cieľom zistiť, či žiadateľ požiadal o vodičský preukaz a/alebo ho dostal v inom členskom štáte. Tieto náhodné kontroly by sa mali týkať aspoň 2 % všetkých žiadostí.

                  3.

                  V prípadoch, keď je žiadateľ držiteľom vodičského preukazu vydaného v inom členskom štáte, ako je krajina, v ktorej sa podáva žiadosť, by orgány členského štátu vydávajúce kartu mali vždy použiť odkazový systém TACHOnet alebo iný kompatibilný systém.

                  4.

                  Členské štáty vydávajúce kartu vodiča vodičovi, ktorý je držiteľom vodičského preukazu vydaného v inom členskom štáte, by mali tomuto členskému štátu bezodkladne prostredníctvom systému TACHOnet alebo iného kompatibilného systému oznámiť, že bola vydaná karta vodiča.

                  5.

                  Členský štát, ktorý dostane od iného členského štátu oznámenie, že karta vodiča bola vydaná vodičovi, ktorý je držiteľom vodičského preukazu vydaného v štáte, ktorý dostal oznámenie, by mal túto informáciu zapísať do svojho registra kariet vodiča. Takýto zápis nie je potrebný, ak orgány členského štátu vydávajúce kartu používajú systém TACHOnet alebo iný kompatibilný systém pri 100 % žiadostí.

      PRÍLOHA II

         MINIMÁLNA ÚROVEŇ SLUŽBY

      Členské štáty by mali uplatňovať tieto minimálne normy poskytovania služieb týkajúce sa systému TACHOnet alebo iného kompatibilného systému výmeny elektronických údajov:
      1.   Časový rámec a pokrytie služby: 24 hodín/7 dní.
      2.   Rozsah dostupnosti systému: 98 %.
      Rozsah dostupnosti systému predstavuje percentuálny podiel času, v ktorom je systém v prevádzke.
      3.   Čas odozvy systému: maximálne 60 sekúnd.
      Ak systém nedodržiava požadovaný čas odozvy, členský štát by mal prijať všetky potrebné opatrenia s cieľom čo najrýchlejšie opäť dosiahnuť normálny čas odozvy.
      4.   Postup pri údržbe: Členské štáty by mali ostatným členským štátom a Komisii oznámiť všetky činnosti súvisiace s údržbou prostredníctvom nástroja „harmonogram údržby“, ktorý je k dispozícii na internetovom portáli TACHOnet
      https://webgate.cec.eu-admin.net/tachonet/prod/tachonetportal/.
      (Prístup obmedzený na pripojenia prostredníctvom siete s-TESTA.)
      5.   Stupňovanie problémov: V prípade, že problém sa nedá vyriešiť do 30 minút, mal by členský štát, ktorého systém spôsobil problém, uplatniť tento postup pri stupňovaní problémov:


Dôležité právne oznámenie

|

52007SC0138

Odporúčanie stanovisko Rady v súlade s tretím odsekom článku 5 nariadenia Rady (ES) č. 1466/97 zo 7. júla 1997 k aktualizovanému programu stability Fínska na roky 2006 – 2010  /* SEK/2007/0138 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 7.2.2007SEK(2007) 138 v konečnom zneníOdporúčanieSTANOVISKO RADYv súlade s tretím odsekom článku 5 nariadenia Rady (ES) č. 1466/97 zo 7. júla 1997 k aktualizovanému programu stability Fínska na roky 2006 – 2010(predložená Komisiou)DÔVODOVÁ SPRÁVAVšeobecné súvislostiPakt stability a rastu, ktorý nadobudol platnosť 1. júla 1998, je založený na dosiahnutí cieľa zdravých verejných financií ako prostriedku posilňovania podmienok cenovej stability a silného udržateľného rastu smerujúceho k vytváraniu pracovných miest. V reforme paktu z roku 2005 sa mu priznáva užitočnosť pri upevňovaní fiškálnej disciplíny, požaduje sa však posilnenie jeho účinnosti a hospodárskych základov, ako aj zabezpečenie dlhodobej udržateľnosti verejných financií.V nariadení Rady (ES) č. 1466/97 o posilnení dohľadu nad stavmi rozpočtov a o dohľade nad hospodárskymi politikami a ich koordinácii[1], ktoré je súčasťou paktu stability a rastu, sa stanovuje, že členské štáty musia Rade a Komisii predložiť programy stability alebo konvergenčné programy a ich ročné aktualizácie (členské štáty, ktoré už prijali jednotnú menu, predkladajú (aktualizované) programy stability a členské štáty, ktoré zatiaľ jednotnú menu neprijali, predkladajú (aktualizované) konvergenčné programy). Prvý program stability Fínska bol predložený v septembri 1998. Rada k nemu v súlade s nariadením predložila stanovisko 12. októbra 1998 na základe odporúčania Komisie a po porade s Hospodárskym a finančným výborom. Aktualizované programy stability a konvergenčné programy v súlade s týmto postupom hodnotí Komisia a skúma uvedený výbor, pričom ich môže skúmať aj Rada.KONTEXT HODNOTENIA AKTUALIZOVANÉHO PROGRAMUKomisia preskúmala najnovšiu aktualizáciu programu stability Fínska predloženú 30. novembra 2006 a prijala k nej odporúčanie pre stanovisko Rady (pozri tabuľku s hlavnými bodmi zahrnutými v hodnotení).S cieľom vymedziť kontext, v ktorom sa hodnotí rozpočtová stratégia v aktualizovanom programe stability, obsahujú nasledujúce odseky prehľad o:1.  výsledkoch v hospodárskej a rozpočtovej oblasti za posledných desať rokov,2.  najnovšom hodnotení situácie krajiny v rámci preventívnej časti paktu stability a rastu (zhrnutie stanoviska Rady k predchádzajúcej aktualizácii programu stability) a3.  hodnotení národného programu reforiem z októbra 2006 Komisiou.Súčasné výsledky v hospodárskej a rozpočtovej oblastiVýsledky fínskeho hospodárstva boli v poslednom desaťročí vynikajúce. Cyklické oživenie po recesii na začiatku 90. rokov 20. storočia bolo posilnené reštrukturalizáciou hospodárstva a vývojom sektora IKT, ktorý veľkou mierou prispel k dosiahnutiu značného pokroku v produktivite. Priemerné miery hospodárskeho rastu značne presahovali priemer eurozóny, pričom inflácia zostala na nízkej úrovni. Silnú expanziu hospodárstva sprevádzala fiškálna konsolidácia, čím sa opätovne vytvoril značný prebytok verejných financií. Pri rozbehu HMÚ Fínsko úspešne prešlo na prostredie s nízkou infláciou s makroekonomickými politikami zameranými na stabilitu a zaručujúcimi konkurencieschopnosť, ktoré naďalej podporovali jej dobré výsledky v hospodárskej oblasti.Hodnotenie v stanovisku Rady k predchádzajúcemu programuRada 24. januára 2006 prijala stanovisko k predchádzajúcej aktualizácii programu stability na obdobie rokov 2005 – 2009. Rada zastávala názor, že „rozpočtová pozícia je celkovo zdravá a rozpočtová stratégia poskytuje dobrý príklad fiškálnych politík uskutočňovaných v súlade s paktom stability a rastu“.Hodnotenie národného programu reforiem z októbra 2006 KomisiouVykonávacia správa národného programu reforiem Fínska vypracovaná v rámci obnovenej lisabonskej stratégie rastu a zamestnanosti bola predložená 12. októbra 2006. Vo fínskom národnom programe reforiem sú označené ako hlavné výzvy/priority: udržateľnosť verejných financií, zlepšenie konkurencieschopnosti a produktivity a zlepšenie fungovania trhu práce. V hodnotení tohto programu Komisiou (prijatom ako súčasť výročnej správy o dosiahnutom pokroku z decembra 2006 [2] ) sa ukázalo, že Fínsko veľmi dobre napreduje v implementácii svojho národného programu reforiem.Tabuľka: Hlavné body hodnotenia V zmysle článku 5 ods. 1 (pre programy stability) a článku 9 ods. 1 (pre konvergenčné programy) nariadenia Rady (ES) č. 1466/97 sa hodnotenie týka týchto bodov: či sú hospodárske predpoklady, na ktorých je program založený, pravdepodobné, strednodobý rozpočtový cieľ predložený členským štátom a či je postup úpravy smerom k jeho dosiahnutiu vhodný, či sú prijímané a/alebo navrhované opatrenia na dodržiavanie postupu úpravy dostatočné na dosiahnutie strednodobého cieľa v rámci cyklu, či pri hodnotení postupu úpravy smerom k strednodobému cieľu je snaha o úpravu vyššia v priaznivom hospodárskom období, pričom snaha môže byť nižšia v nepriaznivom hospodárskom období a či sa v prípade členských štátov eurozóny a ERM II členský štát usiluje o ročné zlepšenie cyklicky upraveného salda bez jednorazových a iných dočasných opatrení o 0,5 % HDP ako štandardnej hodnoty na splnenie strednodobého cieľa, pri definovaní postupu úpravy smerom k strednodobému cieľu (pre členské štáty, ktoré ho ešte nedosiahli) alebo pri umožnení dočasného odchýlenia od strednodobého cieľa (pre členské štáty, ktoré ho už dosiahli), zavedenie významných štrukturálnych reforiem, ktoré majú priamy dlhodobý účinok na úsporu nákladov (vrátane zvýšenia potenciálneho rastu), a preto aj preukázateľný vplyv na dlhodobú udržateľnosť verejných financií (pod podmienkou, že sa zachová primeraná bezpečnostná rezerva vo vzťahu k referenčnej hodnote 3 % HDP a že sa očakáva, že sa rozpočtová pozícia vráti k strednodobému cieľu v rámci programového obdobia), s osobitnou pozornosťou venovanou dôchodkovým reformám, ktoré zavádzajú viacpilierový systém s povinným, plne financovaným pilierom, či sú hospodárske politiky členského štátu v súlade so všeobecnými usmerneniami hospodárskej politiky. Pravdepodobnosť makroekonomických predpokladov v programe sa hodnotí na základe predpovede útvarov Komisie z jesene 2006 spolu s využitím spoločne dohodnutej metodiky na odhad potenciálneho produktu a cyklicky upravených sáld. Hodnotenie súladu so všeobecnými usmerneniami hospodárskej politiky sa vykonáva na podklade všeobecných usmernení hospodárskej politiky v oblasti verejných financií uvedených v integrovaných usmerneniach na obdobie rokov 2005 – 2008. V hodnotení sa takisto skúma: vývoj pomeru dlhu a výhľad pre dlhodobú udržateľnosť verejných financií, ktorým by sa mala venovať „dostatočná pozornosť pri dohľade nad rozpočtovou pozíciou“ podľa správy Rady z 20. marca 2005 o „Zlepšení vykonávania paktu stability a rastu“. V oznámení Komisie z 12. októbra 2006 sa stanovuje prístup k hodnoteniu dlhodobej udržateľnosti[3]; stupeň integrácie s národným programom reforiem predloženým členskými štátmi v kontexte lisabonskej stratégie rastu a zamestnanosti. Rada ECOFIN vo svojom sprievodnom liste o všeobecných usmerneniach hospodárskej politiky na obdobie rokov 2005 – 2008 zo 7. júna 2005 určenom Európskej rade uviedla, že národné programy reforiem by mali byť v súlade s programami stability a s konvergenčnými programami, súlad s kódexom správania[4], v ktorom sa okrem iného stanovuje aj spoločná štruktúra a súbor tabuliek údajov pre programy stability a konvergenčné programy. |-  OdporúčanieSTANOVISKO RADYv súlade s tretím odsekom článku 5 nariadenia Rady (ES) č. 1466/97 zo 7. júla 1997 k aktualizovanému programu stability Fínska na roky 2006 – 2010RADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na nariadenie Rady (ES) č. 1466/97 zo 7. júla 1997 o posilnení dohľadu nad stavmi rozpočtov a o dohľade nad hospodárskymi politikami a ich koordinácii[5], a najmä na jeho článok 5 ods. 3,so zreteľom na odporúčanie Komisie,po porade s Hospodárskym a finančným výborom,PREDLOŽILA TOTO STANOVISKO:4.  Rada [27. februára 2007] preskúmala aktualizovaný program stability Fínska, ktorý sa vzťahuje na obdobie rokov 2006 až 2010.5.  Makroekonomický scenár, z ktorého program vychádza, predpokladá spomalenie rastu reálneho HDP z cyklického vrcholu 4,5 % v roku 2006 na priemernú úroveň 2,5 % počas zostávajúceho programového obdobia. Na základe v súčasnosti dostupných informácií sa zdá, že tento scenár vychádza z pravdepodobných predpokladov rastu, pričom predpoklady na rok 2006 a 2010 sa javia ako opatrné. Prognózy programu týkajúce sa inflácie sa zdajú byť realistické.6.  V predpovedi útvarov Komisie z jesene 2006 i v aktuálnej aktualizácii programu sa výška prebytku verejných financií v roku 2006 odhaduje na 2,9 % HDP oproti cieľovej úrovni 1,6 % HDP stanovenej v predchádzajúcej aktualizácii programu stability. Dôvodom toho je prevod lepšieho ako očakávaného výsledku z roku 2005 a pozitívny rast v roku 2006, ktorým sa zvýšili vládne príjmy, pričom výdavky zostali na primeranej úrovni.7.  Hlavným cieľom strednodobej rozpočtovej stratégie programu je zabezpečiť udržateľnosť verejných financií a vyvážené financie ústrednej vlády v bežných podmienkach hospodárskeho rastu. Plánuje sa, že celkové a primárne prebytky verejných financií budú mať mierne klesajúcu tendenciu, do roku 2010 klesnú o 0,5 % HDP. Pokles podielu príjmov, ktorý odráža postupné fázy znižovania daní do roku 2007, je menej ako úplne vyrovnaný znížením podielu výdavkov v dôsledku stropov rozpočtových výdavkov vlády a reformných iniciatív vo verejnom sektore. Hoci sa rozpočtová stratégia v porovnaní s predchádzajúcou aktualizáciou nezmenila, rozpočtové ciele sa v dôsledku prevodu lepšieho ako očakávaného výsledku v roku 2005 a vyšších predpokladov rastu zrevidovali v každom roku o približne 1 % HDP.8.  Štrukturálne saldo (t. j. cyklicky upravené saldo bez jednorazových a iných dočasných opatrení), vypočítané podľa spoločne dohodnutej metodiky, má podľa plánu zostať počas programového obdobia nezmenené na úrovni prebytku takmer 3 % HDP. Strednodobým cieľom pre rozpočtovú pozíciu uvedeným v programe je štrukturálny prebytok vo výške 2 % HDP, pričom sa plánuje, že sa udrží počas celého programového obdobia. V predchádzajúcej aktualizácii programu nebol strednodobý cieľ výslovne zadefinovaný, v stanovisku Rady sa však odvodil na základe prognóz štrukturálneho prebytku v predchádzajúcom programe, ktorý mal dosiahnuť výšku 1,5 % HDP. Keďže strednodobý cieľ je náročnejší ako minimálna štandardná hodnota (odhadovaný deficit je približne 1,25 % HDP), jeho dosiahnutie by malo splniť cieľ zabezpečenia bezpečnostnej rezervy proti vzniku nadmerného deficitu. Tento strednodobý cieľ sa nachádza v rozpätí stanovenom pre členské štáty eurozóny a ERM II v pakte stability a rastu a v kódexe správania a má náročnejší charakter, ako naznačuje pomer dlhu a priemerný potenciálny dlhodobý rast. Dôvodom pre stanovenie strednodobého cieľa výrazne nad minimálnu požadovanú úroveň v programe bol cieľ zabezpečiť dlhodobú udržateľnosť verejných financií a skutočnosť, že vo Fínsku sa vplyv starnutia obyvateľov prejaví v počiatočnej fáze.9.  Zdá sa, že riziká pre rozpočtové prognózy v programe sú vo všeobecnosti vyvážené. Makroekonomické predpoklady v programe, ako aj prognózy daňových príjmov sa zdajú pravdepodobné. Riziká pre daňové príjmy, ktoré vyplývajú zo zloženia rastu, vyvažujú opatrné predpoklady daňovej elasticity. Hoci obmedzenie nákladov je podporené stropmi stanovenými pre ústrednú vládu, existujú určité riziká spojené s vývojom výdavkov miestnej samosprávy.10.  V zmysle hodnotenia rizika sa zdá, že rozpočtová pozícia v programe bude v priebehu programového obdobia, prostredníctvom značnej rezervy, postačovať na splnenie strednodobého cieľa uvedeného v programe. Okrem toho poskytuje dostatočnú bezpečnostnú rezervu proti prekročeniu hraničnej hodnoty deficitu na úrovni 3 % HDP pri bežných makroekonomických výkyvoch počas celého programového obdobia. Pozícia fiškálnej politiky po dosiahnutí strednodobého cieľa naznačená v programe je úplne v súlade s paktom stability a rastu.11.  Odhaduje sa, že hrubý verejný dlh v roku 2006 klesol na 39 % HDP, čo je výrazne pod referenčnou hodnotou 60 % HDP podľa zmluvy. V programe sa predpokladá, že v priebehu programového obdobia sa pomer dlhu zníži o 5,5 percentuálneho bodu.12.  Dlhodobý vplyv starnutia obyvateľstva na rozpočet vo Fínsku je vyšší ako priemer v EÚ, hoci opatrenia prijaté v rámci dôchodkovej reformy pomohli obsiahnuť rast výdavkov na dôchodky tak, aby sa, vyjadrené podielom na HDP, v nadchádzajúcich desaťročiach priblížili priemeru EÚ. Počiatočná rozpočtová pozícia s veľkým štrukturálnym prebytkom významne prispieva k zmierneniu dlhodobého vplyvu starnutia obyvateľstva na rozpočet. Navyše, časť zvýšených výdavkov na dôchodky sa bude financovať z aktív akumulovaných vo verejnom penzijnom fonde. Udržiavanie vysokých primárnych prebytkov v strednodobom horizonte by však viedlo k vzniku rizík pre udržateľnosť verejných financií. Celkovo sa zdá, že pre Fínsko platí v súvislosti s udržateľnosťou verejných financií nízke riziko.13.  Program stability obsahuje kvalitatívne hodnotenie celkového vplyvu vykonávacej správy národného programu reforiem z októbra 2006 v rámci strednodobej fiškálnej stratégie. Okrem toho poskytuje systematické informácie o priamych rozpočtových nákladoch alebo úsporách týkajúcich sa hlavných reforiem predpokladaných v národnom programe reforiem a jeho rozpočtové prognózy výslovne zohľadňujú dôsledky akcií uvedených v národnom programe reforiem na verejné financie. Opatrenia v oblasti verejných financií predpokladané v programe stability sa zdajú byť v súlade s opatreniami navrhnutými v národnom programe reforiem. V obidvoch programoch sa predpokladá najmä vykonávanie opatrení na zlepšenie produktivity ústredných vlád, ako aj miestnych samospráv a potvrdzuje zámer pokračovať v uplatňovaní rozpočtových výdavkových obmedzení pre ústrednú vládu presahujúc rámec súčasného legislatívneho obdobia.14.  Programová stratégia v programe je vo všeobecnosti v súlade so všeobecnými usmerneniami hospodárskej politiky zahrnutými v integrovaných usmerneniach na obdobie rokov 2005 – 2008.15.  Pokiaľ ide o požiadavky na údaje uvedené v kódexe správania pre programy stability a konvergenčné programy, programe má niekoľko nedostatkov v povinných a nepovinných údajoch[6].Celkový záver je taký, že strednodobá rozpočtová pozícia je zdravá a rozpočtová stratégia poskytuje dobrý príklad fiškálnych politík uskutočňovaných v súlade s paktom stability a rastu.Porovnanie kľúčových makroekonomických a rozpočtových prognóz2005 | 2006 | 2007 | 2008 | 2009 | 2010 |Reálny HDP | PS nov. 2006 | 2,9 | 4,5 | 3,0 | 2,9 | 2,6 | 2,1 |(zmena v %) | KOM nov. 2006 | 2,9 | 4,9 | 3,0 | 2,6 | neuv. | neuv. |PS nov. 2005 | 2,1 | 3,2 | 2,6 | 2,3 | 2,1 | neuv. |Inflácia HISC | PS nov. 2006 | 0,9 | 1,5 | 1,3 | 1,7 | 1,7 | 1,7 |(%) | KOM nov. 2006 | 0,8 | 1,3 | 1,5 | 1,6 | neuv. | neuv. |PS nov. 2005 | 1,0 | 1,3 | 1,5 | 1,8 | 1,8 | neuv. |Produkčná medzera | PS nov. 20061 | -1,3 | 0,1 | 0,2 | 0,1 | -0,2 | -0,8 |(% potenciálneho HDP) | KOM nov. 20065 | -1,5 | 0,1 | 0,2 | -0,2 | neuv. | neuv. |PS nov. 20051 | -0,7 | -0,2 | -0,2 | -0,5 | -0,9 | neuv. |Saldo verejných | PS nov. 2006 | 2,7 | 2,9 | 2,8 | 2,7 | 2,7 | 2,4 |financií | KOM nov. 2006 | 2,7 | 2,9 | 2,9 | 2,9 | neuv. | neuv. |(% HDP) | PS nov. 2005 | 1,8 | 1,6 | 1,6 | 1,5 | 1,5 | neuv. |Primárne saldo | PS nov. 2006 | 3,9 | 4,5 | 4,3 | 4,2 | 4,1 | 3,7 |(% HDP) | KOM nov. 2006 | 4,1 | 4,3 | 4,2 | 4,1 | neuv. | neuv. |PS nov. 2005 | 3,4 | 3,1 | 2,9 | 2,8 | 2,8 | neuv. |Cyklicky upravené saldo | PS nov. 20061 | 3,3 | 2,9 | 2,7 | 2,7 | 2,8 | 2,8 |(% HDP) | KOM nov. 2006 | 3,4 | 2,9 | 2,8 | 2,9 | neuv. | neuv. |PS nov. 20051 | 2,1 | 1,7 | 1,7 | 1,7 | 2,0 | neuv. |Štrukturálne saldo2 | PS nov. 20063 | 3,3 | 2,9 | 2,7 | 2,7 | 2,8 | 2,8 |(% HDP) | KOM nov. 20064 | 3,4 | 2,9 | 2,8 | 2,9 | neuv. | neuv. |PS nov. 2005 | 2,1 | 1,7 | 1,7 | 1,7 | 2,0 | neuv. |Hrubý verejný dlh | PS nov. 2006 | 41,3 | 39,1 | 37,7 | 36,2 | 35,0 | 33,7 |(% HDP) | KOM nov. 2006 | 41,3 | 38,8 | 37,3 | 35,8 | neuv. | neuv. |PS nov. 2005 | 42,7 | 41,7 | 41,1 | 40,6 | 40,1 | neuv. |Poznámky: |1 Výpočty útvarov Komisie na základe informácií v programe. |2 Cyklicky upravené saldo (ako v predchádzajúcich riadkoch) bez jednorazových opatrení a iných dočasných opatrení. |3 V programe nie sú žiadne jednorazové a iné dočasné opatrenia. |4 V predpovedi útvarov Komisie z jesene 2006 nie sú žiadne jednorazové a iné dočasné opatrenia. |5 Založené na odhadovanom potenciálnom raste 3,2 %, 3,1 %, 3,0 % resp. 2,9 % v období rokov 2005 – 2008. |Zdroj: |Program stability (PS), Ekonomické predpovede útvarov Komisie z jesene 2006 (KOM), Výpočty útvarov Komisie. |[1] Ú. v. ES L 209, 2.8.1997, s. 1. Nariadenie zmenené a doplnené nariadením (ES) č. 1055/2005 (Ú. v. EÚ L 174, 7.7.2005, s. 1). Všetky dokumenty uvedené v tomto texte možno nájsť na tejto internetovej stránke: http://europa.eu.int/comm/economy_finance/about/activities/sgp/main_en.htm.[2] Oznámenie Komisie pre jarné zasadnutie Európskej rady, „Implementácia obnovenej lisabonskej stratégie rastu a zamestnanosti – rok výsledkov“, 12.12.2006, KOM(2006) 816.[3] Oznámenie Komisie Rade a Európskemu parlamentu, „Dlhodobá udržateľnosť verejných financií v EÚ“, 12.10.2006, KOM(2006) 574, a Európska komisia, Generálne riaditeľstvo pre hospodárske a finančné záležitosti (2006), „Dlhodobá udržateľnosť verejných financií v Európskej únii“, European Economy č. 4/2006.[4] „Špecifikácie vykonávania paktu stability a rastu a usmernenia k forme a obsahu programov stability a konvergenčných programov“, schválené Radou ECOFIN z 11. októbra 2005.[5] Ú. v. ES L 209, 2.8.1997, s. 1. Nariadenie zmenené a doplnené nariadením (ES) č. 1055/2005 (Ú. v. EÚ L 174, 7.7.2005, s. 1). Dokumenty uvedené v tomto texte možno nájsť na tejto internetovej stránke:http://europa.eu.int/comm/economy_finance/about/activities/sgp/main_en.htm.[6] Chýbajú najmä údaje o externých predpokladoch na obdobie rokov 2008 – 2010.


title: 2012/129/EÚ: Odporúčanie Rady z  21. februára 2012 o absolutóriu, ktoré sa má udeliť Komisii v súvislosti s vykonávaním operácií Európskeho rozvojového fondu (desiaty ERF) za rozpočtový rok 2010

text:
               29.2.2012

               SK

               Úradný vestník Európskej únie

               L 55/34

         ODPORÚČANIE RADY
   z 21. februára 2012
   o absolutóriu, ktoré sa má udeliť Komisii v súvislosti s vykonávaním operácií Európskeho rozvojového fondu (desiaty ERF) za rozpočtový rok 2010
   (2012/129/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanú v Cotonou 23. júna 2000 (1) a zmenenú a doplnenú dohodou podpísanou v Luxemburgu 25. júna 2005 (2),
   so zreteľom na vnútornú dohodu medzi zástupcami vlád členských štátov, ktorí sa zišli na zasadnutí Rady, o financovaní pomoci Spoločenstva na základe viacročného finančného rámca na obdobie rokov 2008 – 2013 v súlade s dohodou o partnerstve AKT – ES a o poskytnutí finančnej pomoci zámorským krajinám a územiam, na ktoré sa vzťahuje časť štyri zmluvy o ES (3) (ďalej len „vnútorná dohoda“), ktorá ustanovila medzi iným desiaty Európsky rozvojový fond (desiaty ERF), a najmä na článok 11 ods. 8 tejto dohody,
   so zreteľom na nariadenie Rady (ES) č. 215/2008 z 18. februára 2008 o rozpočtových pravidlách, ktoré sa vzťahujú na 10. Európsky rozvojový fond (4), a najmä na jeho články 142 až 144,
   po preskúmaní účtu príjmov a výdavkov a súvahy o operáciách desiateho ERF k 31. decembru 2010 a výročnej správy Dvora audítorov o aktivitách financovaných ôsmym, deviatym a desiatym Európskym rozvojovým fondom (ERF) (5) za rozpočtový rok 2010 spolu s odpoveďami Komisie obsiahnutými v tejto výročnej správe,
   keďže:

               (1)

               Podľa článku 11 ods. 8 vnútornej dohody sa absolutórium za finančné hospodárenie desiateho ERF má udeliť Komisii Európskym parlamentom na odporúčanie Rady.

               (2)

               Celkové vykonávanie operácií desiateho ERF Komisiou počas rozpočtového roka 2010 bolo uspokojivé,

         TÝMTO ODPORÚČA, aby Európsky parlament udelil Komisii absolutórium v súvislosti s vykonávaním operácií desiateho ERF za rozpočtový rok 2010.

      V Bruseli 21. februára 2012

            Za Radu

            predsedníčka

         M. VESTAGER

      (1)  Ú. v. ES L 317, 15.12.2000, s. 3.

      (2)  Ú. v. EÚ L 287, 28.10.2005, s. 4.

      (3)  Ú. v. EÚ L 247, 9.9.2006, s. 32.

      (4)  Ú. v. EÚ L 78, 19.3.2008, s. 1.

      (5)  Ú. v. EÚ C 326, 10.11.2011, s. 251.